
O KA nui o keia Moolelo, ua unuhiia noloko 
mai o kekahi buke i paiia ma ka olelo Haole, ma 
Amerika Huipuia. Ua huli hou ia nae, a ua 
hooponoponoia kekahi mau hemahema o ua bu- 
ke nei. O kekahi mau mea hoi, ua hookomo 
hou ia, no ka moolelo a Rev. S. W. Papaula i 
imi ai ma Kealakekua, Hawg.ii. 

He mea nui no kakou o Hawaii nei keia moo- 

lelo o Heneii Opukahaia ; no ka mea, o ka ma- 

^ kamua ia o na hana kupaianaha.a ke Akua i 

-» hana lokomaikai mai ai i ko kakou Lahui nei ; 

, a no loko mai o ia hoomaka ana i mahuahua mai 

(X ai ka malamalama, ka naanao, a me ka pono ma 

Q Hawaii nei, a hiki wale i keia manawa. 

īna e hlo keia wahi moolelo i mea e mahua- 
hua'i ko kakou aloha i ka Haku, a me ko kakou 
hoonani ana ia Iehoya, ua lawa iho la. 

KA MOOLELO 



HENEEI OPUKAHAIA 



MOKUNA I. 



KONA WAHI MOOLELO MAMŪA O KONA HIKI 

ANA I AMEHIKA. 

O Kean ka maknakane, o Kamohoula ka 
makuahine. Hanau mai la na laua keia kei- 
ki, o Opukahaia, a me kekahi keiki e iho, 
kona muli mai, (aole i loaa ka inoa o ia keiki.) 

Ua hanau o Opukahaia i ka makahiki 1787, 
ma £au, i Ninole, ma ka Mokupuni o Ha- 
waii. 

Ua kapaia kona inoa mamuli o ke kahaia 
ana o ka opu o kekahi alii; nolaila i jkapaia 
ai o Opu-kahaia. 

A hiki mai la ka wa o ke kaua ana o Ka* 

mehameha me Namakeha, oia ke kaua o Kai- 
palaoa i make ai o Namakeha, i ka makahi- 
ki 1797, o na makua o Opukahaia ka i make 
pu iloko o ia kaua ana, a me kahi kaikaina 
uuku a Opukahaia, a pakele mahunehune 
wale oia nei. Ua aneane nini na makahiki 
o Opukahaia i kela manawa. Penei kahi 
moolelo a Opukahaia no ia mea. 

''Elua aoao i hoopaapaa no ka mana Au- 
puni o ia aina." (Oia paha o ko Kameha- 
meha a me ko Namakeha.) " Hoouka ia ke 
kaua, a weliweli loa ka luku ana. Hoopioia 
ka aoao nona ka makuakane o Opukahaia, a 
auhee' nui aku. ī ka lanakila ana mai o ko 
lakou mau enemi, lukuia no hoi ko laila mau 
kauhale. Eia nae, ua kukala e ia ka hoea 
lanakila ana mai o ko lakou poe enemi. No- 
laila, hopu iho la ka makuakane i kana wa- 
hine, a me na keiki elua a laua, a holo aku 
la i ke kuahiwi. Malaila lakou i pee ai i ke- 
kahi mau la, iloko o kekahi ana. Aka, no 
ka nui loa o ko lakou pilikia i ka makewai, 
puka mai la lakou i kekahi la ae e imi i ka 
wai e iilu. Loaa ia lakou kekahi wai mapuna 
e kokoke ana ilaila, a oiai lakou e inu ana^ 

hoea hīkilele mai la ka enemi. īa manawa, 
ua holo koke ka makuakane, no ka pihoihoi 
o ka manao. Aka, ia ia e holo ana, uwe aku 
la kana wahine ā me na keiki, a no kona 
aloha ia lakou, hoi mai la oia e kokua ia la- 
kou. A i kona hookokoke ai^a mai ia lakou, 
ike ae la oia i ka enemi, ua kokoke loa mai, 
holo hou aku la oia. īke ae la ka enemi i 
ka nui o kona aloha i kona ohana, hopu iho 
la lakou i kana wahine a me na keiki, a hoo- 
ehaeha aku la ia lakou, i mea e hoea hou 
mai ai ka makuakane i loaa aku lakou ia ia. 
A ua ko no ko lakou manao. No ka mea, i 
kona lohe ana i ka uwe kumakena ana o kona 
ohana iloko o na lima menemene ole o ka 
enemi, aole hiln' ia ia ke hoomanawanui hou 
aku. Hoi hou mai la no ia, a ō ko lakou 
hopu no ia ia ia a pepehi pu ia ia me kana 
wahine. īa manawa nae, lalau ae la o Opu- 
kahaia i kona wahi pokii a waha iho la, hoao 
ae la e holo aku i pakele. Aka, ua alualu 
koke ia a loaa, a make koke ae la kahi pokii 
i ka houia e ka pahua. A o ua o Opukahaia 
nei, ua hoolaia nae, no ka mea, ua ike lakou, 
aole ia i opiopio lōa,^ e luhi wale *ai lakou i 
ka malama ana, aole hoi i kanaka makua ae, 
6 makau aku ai la^ou ia ia." 

Nolaila, na lilo o Opnkahaia, ia manawa, i 
pio iloko o ka liina o na enemi. Hoihoiia 
aku oia me lakou, a na ke kanaka nana i pe- 
pehi i kona mau makua, i lawe pu aku ia ia, 
a i kona walii iho ma Kohala. la ia nae e 
noho ana malaila, loaa iho la oia ia Pahua, 
ke kaikunane o kona makuahine, a hoihoiia 
aku i Kona, a noho pu iho la me Pahua ma, 
a me Hina ma, ma Napoopoo. A ia ia i 
noho ai malaila, aoia iho la oia i ka oihana 
i^ahuna o ka wa kahiko. He keiki hoolohe 
o Opukahaia, aole nae he mahiai, a me ka 
lawaia, aole no hoi oia i ao nui ia ma ia mau 
hana. O ke ao kahuna wale no kona make- 
make nui, a ua hlo ia he puni nana e mala- 
ma mau ai, i na po kapu o ka Hainapule. O 
kona mea nana i ao i ka oihana kahuna, o 
Pahua no. He kahuna akamai keia i aoia 
e Hewahewa, ke Kahuna Nui o ka heiau o 
Hikiau. A loaa ia Opukahaia ka ike i na 
mea o ka oihana kahuna, alaila, kukulu iho 
la oia i kona wahi heiau pohaku maloko o 
Helehelekalani ; a kukulu no hoi i hale ma- 
luna iho o kona wahi heiau, me ka malama 
ana i keiamau Akua ekolu, o Lono, o Kuka- 
ohialaka, a o Kukailimoku. A ma keia wahi 

heiau ana i kukulu ai, ua kanu iho no oia 
he mau niu ekolu, a ke ulu nei lakou, a ke 
hua nei. Ke ola nei no kona ohana ma 
£ona Hema, o Hina kona inoa, ua hele nae 
a kuakea ke poo i ka hina, a ua palupalu no 
hoi ia e noho nei. (M. H. 1866.) 

Maanei nae, e hoi hou kakou e nana i kahi 
moolelo a Opukahaia i kakau iho ai no kona 
noho ana ma Kohala, a ma ia hope mai. 

" Oia kanaka," wahi ana, " ka mea nana i 
pi^pehi kuu makuakane a me kuu makuahine, 
ko'u mea nana i hoihoi i kona home. He 
wahine maikai kana, a he wahine lokomaikai 
no hoi; a pela no kana kane, aka no kona 
pepehi ana i ko'u mau makua, aole au i oluo- 
lu iki. Mahope iho o ko'u noho pu ana me 
keia kanaka no ka makahiki hookahi a elua 
paha, loaa ia'u kekahi kaikunane a ko'u ma- 
kuahine, oia hoi ke kahuna o lakou ; aka aole 
nae ia i ike he aha la wau — ^no ka mea e 
ukulii ana no au i kona manawa i ike ai ia'u 
ma ko'u home me ko'u mau makua — a hai 
aku la au. I kona wa i lohe ai i ka inaa o 
ko'u makua, kulu il^o la kona mau waimaka a 
moe haalulu iho la. Aole ona makemake e 
hoi }iou au e noho pu me kela kanaka nana i 

pepehi kuu makuakane a me kuu makuahine, 
aka e nolio me ia e like me ka loihi o ko'u 
noho ana. Olelo aku au ia ia, e hoi hou au 
i hope a e ike i kela kanaka, malia paha o 
hookuu mai no hoi ia ia'u. Ua hanaia keia 
mea ia wa, hoi aku la au i ka hale, a olelo 
aku la i ke kanaka i na mea a pau a ke kai- 
kaina o kuu makuakane i olelo mai ai ia'u. 
Me he mea la nae, oia olelo ana aku au ia ia, 
he mea oluolu ole ia nona. ī kona manawa 
i lohe ai i na mea a pau au i hai aku ai ia ia, 
ua wela loa ia i ka inaina ; me he mea la, e 
nana mai ana ia ia'u me he mau apana liilii 
la ia manawa. Aole ia e hookuu mai ia'u a 
hiki i kona wa make, a i ole.ia o ko'u ola ke 
laweia e ia. Mahope iho, aole i loihi, hele 
aku la au a hai aku la i kahi o ke kaikaina o 
kuu makuakane i ka mea a ke kanaka i olelo 
mai ai ia'u. Aole ia i hookuu hou mai e hoi 
hou i ka hale o ke kanaka, a hiki i ka wa i 
hiki kino mai ai ua kan^ka la, alaila, kuku 
pu laua me ia no keia kumu. Mahope iho o 
kuu noho ana me ke kaikaina o kuu makua- 
kane, elua a ekolu paha la, lele mai la ke 
kanaka i kona hale e lawe hou ia'u i kona 
home. Aka, olelo aku ke kaikaina o .kuu 

maknakane ia īa, he keiki ponoi au nana, aole 
ia e hookuu ana ia'u e hoi hou e noho pu 
me ia ; a i ole ia ina ia e lawe ia'u, e lawe no 
ia ia maua a i elua. Aole i pane nui mai ke 
kanaka, no ka mea, he kahuna ke kaikaina o 
kuu makuakane. Aka ua olelo aku au i ke 
kaikaina o kuu makuakane, ina au e noho pu 
me ia, e malama pono ia'u e like me kona 
malama ana. Olelo aku la no hoi ia, 'ae.' 
I ka pau ana o keia mau mea a pau, noho 
iho la au me ke kaikaina o kuu makuakane 
no kekahi mau makahiki he nui wale." 

Me he mea la, iloko o keia manawa, a ma- 
mua aku o ka hoihoiia ana mai o ke kuikahi 
i Hawau nei, ka hoikeia ana mai o ka lima 
o ke Akua Mana Loa ma ka hoopakele alua 
ana ia Opukahaia mailoko mai o ka make 
hikiwawe a weliweli hoi. Maanei, e hooma- 
opopo ka meg, heluhelu i ka lokomaikai o ke 
Akua^ a me kona mau manao maikai, me ia 
ia* Iosepa, ana i manao iho ai no ko Heneri 
Kini, a no kona lahui, a no Heneri iho no 
hoi, i kona hoopakele ana i kona ola. Oia, a 
me ke kaikuahine o kona makuakane e ola 
ana, haule pu iho laua iloko o na lima o ka 
enemi. I kekahi la, akahi no a komo iho 

iloko ona ka naauao, o ke kaikuahine o kona 
makuakane, a i ole ia, oia no ke pepehiia a 
make. O kona wahi kumu wale no i pak'ele 
iki ai, o ke kolo ana maloko o kekalii puka 
iloko o ka hale ilalo, a oia ka manao i kupu 
mua ae iloko ona i pakele ai ia. Malaila 
aku ia e hele ai a kahi mamao loa mai ka 
hale aku ona i hoopaaia'i. Aole nae i liuliu 
iho, ike aku la ia i ke kaikuahine o kona 
makuakane e laweia mai ana iwaho e na ene- 
mi he nui wale, a lawe loa ia'ku i ka pali, a 
malaila kona wahi i kiolaia'i a make iho la. 
Ua ike aku la ia i keia mea i hanaia; ia wa 
i kona manawa no i ike aku ai e hoi ana ka 
enemi, o kona holo pololei aku la no ia i kahi 
i make ai ke kaikuahine o kona makuakane 
me kona manao e kiloi ia ia iho a make pu 
me kona makamaka, no ka mea, ua komo iho 
ka manao iloko ona, o ka pilikoko hope loa 
ia o kona ohana. Aka, ia ia e holo ana, ike 
e ia mai la oia e kekahi alii a o ke poo o ia 
aoao, a nana i kauoha'e kekahi mau kanaka 
ona e hoihoi mai ia ia. O kona lele aku no 
hoi ia i ka pali, loaa e i ua mau kanaka la, a 
hoihoiia'ku la ia i kahi i hoomoana'i o ka 
enemi, a ua hoopakeleia oia me ke aloha no 

kana mau hana, a e ike koke no kakou ma 
ka moolelo e Iiiki mai ana mahope. 

*< I ka make ana o ko'u mau makua," wahi 
ana, ^'me lakou no au; ua ike no au i ko 
lakou pepehiia ana me ka elau, a me lakou 
pu no hoi ko'u wahi kaikaina uuku, aole i oi 
ae mamua o na malama elua a ekolu paha. 
Pela au i noho hookahi iho ai me ko'u maku^ 
akane ole a makuahine hoi ma keia honua 
waonahele. I iho la au ia'u iho, auwe no 
hoi aul he makuakane anei ko'u a he makua-^ 
hine paha ma ka hale, i hiki ai ia'u ke hele e 
imi a loaa lakou e noho ana ma ka hale ?" 

" Aole, auwe no hoi au e ! A oiai au e 
paani ana me kekahi mau keiki e ae — a ma- 
hope iho o ko makou paani ana, hoi aku la 
lakou i ko lakou mau makua — a owau hoi, 
uwe iho la au, no ka mea, aohe o'u home. ^ 
XJa laweia mai au mai ko'u home mai a hiki 
i keia wahi mahhini, aole i naauao nui aku i 
kekahi mea, aka, ua makemāke au i makua- 
kane, a i ole ia i makuahine, a o ka moe wale 
iho la no i ka po me ke ao." 

" la'u e noho ana me ke kaikunane a ko'u 
makuahine, ua kupu ae ka manao iloko o'u e 
haalele i kela aina (Hawaii,) a e hele ma ke- 

kahi wahi e ae o ka honua nei. Aole no o*u 
manao nui i ko'u wahi e hele aku ai. Komo 
iho la nae ka manao iloko o'u, ina au e helo ī 
ka aina e, loaa paha ia'u ka maha a me ka 
oluolu, mamua o kuu noho ana malaila me 
ka makuakane ole a makuahine ole hoi. Ma- 
nao loa iho la no au, ua oi loa aku ka maikai 
o kuu hele ana, mamua o kuu noho ana. Ma 
ia manawa, ua hiki mai kekahi moku mai Nu 
loka mai, o Birinola (Brintnall) ke Kapena. 
ī loa no a komo ua moku la iloko o ke awa, 
ma kahi no o'u e noho ana, o ka hauoli koke 
ae la no ia o ko'u manao e ake no e holo, a 
ina i ku e ole mai ke Kapena o ko'u holo ka- 
uwa no ia nana, a hoolohe hoi i kana olelo. 
ī loa no a kuu ka heleuma, o ko'u e-e aku la 
no ia iluna. O ka ninau koke mai la no ia o 
ke Kapena, o ka wai keiki la oe. Aole nae 
au i lohe iki aku i kana mea i olelo mai ai 
ia'u, no ka mea, aole hiki ia'ii ke olelo i ka 
olelo Beritania. ' Aka, malaila no nae kekahi 
kanaka opiopio i ike i ka olelo Beritania, 
nana i olelo aku i ke Kapena he keiki au na 
ke Kahuna (ke kahuna p. ia wahi.) Koi mai 
la ke Kapena e noho au maluna o ka moku 
ia po, a i kekahi la ae alaila hoi, olioli loa 

iho la au ia mea, a o ko'u ae aku la no ia e 
nolio. I ke aliiahi ana iho, kauoha mai la 
ke Kapena ia'u e ai pu au me ia. A malaila 
no kahi i noho pu ai o kekahi keiki he hoa- 
hele no'u, o Toma Hopu kona inoa — o Toma, 
he inoa ia i haawiia aku e ke Kupakako o 
ka moku. Mahope iho o ka aina ahiahi, hoo- 
ninaninau mai la ke Kapena ia maua, ina ho 
makemake ko maua e holo i Amerika. la 
wa, kunou koke aku la au i maopopo ai ia ia 
ua makemake io au e holo. He kanaka olu- 
olu loa keia Kapena, a na kona lokomaikai i 
hoohauoli mai i ko'u puuwai, me he mea la, 
he keiki ponoi au nana, a he makuakane po- 
noi hoi ia no'u. Nolaila, ua komo loa iho 
ke aloha iloko o'u, a hoomau loa iho la au ia 
mea no kona lokomaikai ia'u. 

^' īa kakahiaka ae, koi mai ke Kapena ia'u 
e lele i uka e ninau i ke kaikunane o kuu 
makuahine, ina ia e makemake ana e hookuu 
mai ana ia'u e hele. la wa, o ko'u kau iho 
la no ia iluna o ka waa a holo aku la a pae 
iuka a loaa ke kaikunane o kuu makuahine; 
e noho ana no ia ma ka hale. Ninau mai la 
ia ^'u i ko'u wahi i hele ai a ao kela po ma- 
mua. O ko'u hai koke aku la no hoi ia ia ia, 

Obooklah. 2 

maluna au o ka moku, a malāila ko'u wahi i 
nolio ai a ao ia po ; a liai hou aku la no hoi 
au ia ia i ka'u mea i makemake ai, oia hoi 
ko'u holo ana i ka aina e, a me na mea a 
pau a ke Kapena i kauoha mai ai ia'u. I ka 
manawa o ke kaikunane o kuu makuahine i 
lohe ai e haalele ana au ia ia, o kona pani iho 
la no ia ia'u iloko o ka hale, no ka mea, aole 
ona makemake e hele au. Oiai e noho ana 
au iloko o ka hale, komo mai la kuu wahi 
kupunawahine a ninau mai la i ke kumu o 
kou makemake ana e haalele ia lakou, a hele 
aku me ka poe a'u i ike ole ai. Olelo aku la 
au ia ia, ua oi aku ka maikai o kuu hele ana 
mamua o kuu noho ana maanei. Pane mai 
la ia, ina au e haalele ia lakou, aole loa au e 
ike hou ia lakou. Olelo aku la au ia ia, aole 
e nui na malama e hala a hoi mai no au, ke 
mau nae kou ola ana. la manawa, o ka ha- 
ule e mai la no ia o ko ia la mau waimaka, a 
pane mai la he keu au a ke keiki naaupo. O 
kana mau wahi olelo wale iho la no ia, a 
puka aku la i waho o ka hale. I loa no i na 
wahi luahine kupunawahine nei o'u a puka i 
waho, o ko'u aloalo ae la no ia mao a maa^ei 
me ka manao e loaa kahi wahi hakahaka e 

puka ai i waho o ka hale. I ko'u manawa i 
ike aku ai he wahi hakahaka uuku ma ka 
aoao o ka hale, o ko'u wa no ia i puka malu 
ai i waho a holo aku la au a kau iluna o ka 
moku. I ka wa i lohe ai o ke kaikunane o 
kuu makuahine aia au iluna o ka moku, o 
kona kau iho la no ia iluna o kona waa a 
holo mai la iluna o ka moku me ka ninaninau 
ia'u. Aole i liuUu iho, o ko'u loaa koke iho la 
no ia i kekahi kanaka o ko'u lahui, no ka 
mea, oia ka mea nana e malama ka moku, a 
nana au i lawe ae mai lalo ae a haawiia aku 
la au i ka lima o ke kaikunane o kuu makua- 
hine, a hoi aku la maua. Ua olelo mai ia, 
aole ia e hookuu ana ia'u, aia a uku au i ka 
puaa no kona akua; (no ka mea, ua lawe ia 
au malalo o kona malu e ao ia'u ma ka oiha- 
na kahima.) 

Maanei kahi pohihihi o keia moplelo, aōle 
i hoikeikeia mai ka uku io ia ana o ka puaa 
no kona hookuu io ia ana a me kona aeia 
ana e holo i Ameiika. Aka, ua aeia no nae 
ia e holo. 

" O ke kaīkunane o kiiu makuahine," wahi 
ana, " aole ia e hiki ke kaohi hou mai ia'u, a 
ua haalele aku au ia lakou me ka haawi aku 

i ko'u aloha. O ko'u kaawale ana me lakou, 
aole ia he mea oluolu i ko lakou manao, aka, 
ua manao nui loa iho au e haalele i ko'u mau 
makamaka, me ka ike hou ole ia lakou ma 
keia ao. Mahope iho holo aku la makou i 
ka Pae Aina Sila (Seal) ma ka Akau Komo- 
hana aku o Amerika. Ma keia mau mokupu- 
ni, ua waiho iho ke Kapena i na kanaka he 
kanakolu no ka pepehi ana i ke Sila, a holo 
loa ae ia i Hawaii. Ua loaa aku no ia makou, 
e oluolu maikai ana no lakou. I waena o 
keia poe kanaka, ike iho la au i kekahi kana- 
ka opiopio oluolu loa nona ka inoa o Eusela 
Hubada (Hubbard,) keiki a Kenela Hubada 
o Nu Havena. O keia Mika Hubada, he 
haumana ia no ke Kulanui o īale; a he hoa- 
aloha no hoi no £jisto. I kuu manawa i ike 
ai ia ia, e noho ana no o Ejdsto me ia, aole 
nae au i ike. HauoH ke kanaka o hilinai ana 
i ke Akua I He k^naka lokomaikai o Huba- 
da ia'u i ko makou holo ana, a nana au i ao 
mai i na hua palapala ma ka buke pela Beri- 
tania." 

" Noho iho la makou ma keia mau moku- 
puni, (oia hoi na mokupuni o ka pae aina 
Sila,) no na malama eono, alaila, holo makou 

i Hawaii. Aia hoi iluna o ua moka nei o 
makou, elua mau kanaka o ko'u lahui ; o ke- 
kahi kanaka, manao no e noho i Hawaii, a o 
kekahi hoi, manao no e holo loa ma ia holo 
ana. Aole i liuliu ke kali ana o ka moku, he 
mau wahi la wale no ; o ka holo no ia o ma- 
kou i Kina, a malaila aku, holo makou i Ame- 
rika. ^ Ma ia holo ana o makou i Kina, haule 
iho la o Toma kuu wahi makamaka aloha 
iloko o ke kai. No ka noonoo ole loa no, 
aole hoomaopopo i kahi ana e hele ai, hele 
no oia mawaho o ka moku e huki ai i hakeke 
kai i mea holoi pa, (no ka mea, oia hoi ke 
Kapena-poe.) ī ka wa i luli ai o ka moku, o 
ka haule aku la no ia iloko o ke kai. O ke 
kahea ae la no ia o ke Kapena i na luina a 
pau, e pii mai Uuna o ka papahele o ka mo- 
ku, a kauoha ae la oia, e puaia na pea. īa 
makou e lawelawe «na i na pea o makou, na- 
lowale aku la o Toma kuu wahi makamaka 
mai o makou aku. īa ia e au ana iloko o ke 
kai, wehe ae la oia i kona lole a pau i mama 
ai oia. A hoohuli ae la makou i ka moku ; a 
hele imi aku la makou mahope ona. ī ka 
loaa ana'ku ona ia makou, ua kokoke e make. 
O ka loihi o ka manawa o kona noho ana 

iloko o ke kai, elna hora me ka hapa. A i 
ko'u ike ana'ku ia ia, he mea e ko'n hauoli — 
no ka mea, na manao wau o kona manawa 
no la ia e hele ai. 

" A holo aka la makou ma ka ihu mua a 
makou i holo mai aL Aole i emo, o ko ma- 
kou hiH aku la no ia ma kekahi aina o Kina, 
a i ke ahiahi, mahope iho o ka napoo ana o 
ka la, hookuu iho la makou i ko makou hele- 
uma. I ke kakahiaka ana'e, kipu makou i 
pu kahea no ke Pailaia. ī ka lua o ke kipu 
ana o makou; aia hoi kekahi manuwa Beri- 
iania e ku ana ma kahi mamao aku mai o 
makou aku, elima mile ke kaawale. A i ko 
lakou lohe ana i ka pu a makou, alaila, hoo- 
una mai la lakou i kahi wahi moku kialua o 
lakou, a pau aku la makou i ka laweia malu- 
na ona no%ekahi manawa. A laweia aku la 
ke Kapena o makou iluna o ka moku manu- 
wa Beritania, a noho oia mālaila a hala kahi 
mau la. A mahope iho, ae mai la na kanaka 
Beritania e hookuu ia makou ; a haalele iho 
la makou ia wahi, oia hoi o Makao, a holo 
aku la makou i Kanetona (Oantbn.) A kuai 
lilo aku la makou i na ih sila a pau a makou, 
a hooili hou makou i ka moku o makou me 

kekahi ano ukana e ae, oia koi ke ti inu, ki- 
namona, lole lainakini, silika. A i ka pau 
ana o na malama eono, holo makou i Ame- 
rika. 

'^ A hiki makou i ka Lae o Kuke Hope, a 
mamua mai paha ; alaila, hoomaka mai la na 
iluina haole o makou e hooweliweli mai ia 
makou. Xmai la lakou, ''Aia kekahi kanaka 
o Nepeiime (Neptune) kona inoa, kona wahi 
kela, a o kona wahi noho nae, aia iloko o ke 
kai." I ke ahiahī ana iho, hoomaka mai la 
ua poe luina nei i ka hana penei : Lawe ae 
la kekahi luina i ]£a pililakeke nui kahiko a 
aahu iho la oia, a he o-le ma kona lima ; a o 
kona poo hoi, ua uhiia me ka ili-hipa; a hele 
aku la oia a mamua o ka moku, alaila, uwa- 
laau ae la oia me ka leo nui. la wa nae e 
noho ana maua me Toma kuu wahi makama- 
ka mahope, mamua iho o ke kiahope, e hoo- 
lohe ana no maua i ke kamailio mai o kekahi 
poe luina ia maua no Nepetune, i ka holo 
mai maluna o ka waa-hao, me ka hoe hao. 
Alaila, ninau aku la o Toma no ke poho ole 
o ka waa-hao iloko o ke kai, " Aole," wahi a 
kekahi o lakou, "He hiki no hoi ia ia ke hoo- 
lana, no ka mea, he Akua oia." la makou e 

kamailio ana, a o ka mea mua a makou i 
lohe ai, he leo no ka o-le. Penei : 

" Aloha oe, e ka. moku ! Mai hea mai nei 
oukou r 

Pane koke aku la ke Kapena penei, " Mai 
Eaneiona mai." 

"Ua loaa anei ia oe kuu mau keiki?" wahi^ 
a Nepeiune. 

" Ae," wahi a ke Kapena. 

" Ehia mau keiki i loaa ia oe?" Ka ninau 
a Nepetune. • 

" Elua," wahi a ke Kapena. (Oia no hoi 
au a me Toma kuu wahi makamaka.) 

"la lohe koke ana o maua ia i ana aku o 
ke Kapena ' elua,' ko maua piha loa iho la 
no ia i ka makau a ane make, a manao hou 
ae la maua i ka aina hanau. Makemake loa 
o Nepetune .e ike ia maijLa, aka, aole nae hoi 
o maua lihi launa aku. Hoomau mai la no 
oia i ke kahea ia maua, e hele aku i ona la, 
a i ole, lawe oia ia maua a elua i mau kauwa 
nana. Nolaila, o ko maua hele koke aku la 
no ia, a lulu lima maua me ia ma ke ano ma- 
kamaka. Kuhi no hoi au he kanaka elema- 
kule loa la, i ka ike ana aku i ka loloa o ka 
umiumi, o ke poo hoi ua hele a poohina; i 

ka ukiia ana iho i ka ili-hipa mahma. A 
mahope iho o ko maua kamailio ana me ia, 
makemake ae la oia i mea inu. O ko'u hele 
aku la no ia e hoopiha i na hakeke i ke kai, 
(e like me ka olelo a na luina ia maua,) o 
ko'u lawe mai la no ia a waiho imua ona, 
elua hakeke kai. O ko ia la lalau iho la no 
ia i ka o-le ana, a hoo mai la iloko o kuu wa- 
ha i ka nuku, i inu ai au i ke kai a'u i lawe 
mai ai. Aka, ia ia i kulou aku ai e lalau aku 
i na hakeke kai, cJ ko'u paa ae la no ia i ua 
kanuku nei a kau ae la ma kekahi papalina 
o'u, i ole ai wau e inu i kauwahi kulu kai; 
aole nae i ike mai, ua poelele loa iho la. A 
o Toma hoi kuu wahi makamaka, ua piha loa 
oia i ka makau, a inu iho la oia i kekahi ba- 
keke kai a pau loa. la kakahiaka ana ae, o 
ka maimai la no ia o Toma, a o.ka luai aku 
la no ia mai ke kakahiaka a ahiahi. 

" Ma keia wa, ua aneane e pau loa ka ai a 
makou a me ka wai, hookahi wale no wahi 
berena no ka la, a he hookahi paina wale no 
o ka wai a ke kuke e ninini ai i wai ti no 
makou. Xau nui aku la makou e ake o ka 
ike aku i kekahi moku. A hala kekahi mau 
la, kokoke makou i kekahi moku kuna, mai 

Bosetona mai, e holo ana i Inia Komohana. 
Ko makou ki aku la no ia i ka pn, i kali mai 
ai o ia; a kali io mai la no ua mokn la. A 
loaa mai la ka ai a makou a nui e like me ka 
makemake, ua lawaia ai na makou a hiki i 
ko makou ku ana i Nu loka." 

MOKUNA II. 

. KONA HIKI ANA I AMEBIKA A NOHO OIA MA 
NU HAVENA, (NEW HAVEN> A MA TOBINIFO- 
DA, (TORRINGFOED.) 

"HiKi makou i Nu loka i ka makahiki 
1809; nolio makou a hala kahi mau pule, a 
mahope mai o ka pau ana o ka waiwai o ka 
moku i ke kuaiia e ke Kapena, alaila haalele 
iho la na luina o makou, a hoi aku la kela 
mea keia mea i ko lakou wahi iho. Noho no 
maua me Toma kuu wahi makamaka, me ke 
Kapena iluna o ka moku. I kekahi ahiahi, 
hele mai la kekahi mau keonimana elua ilu- 
na o ka moku e ike ai ia maua. I ka pau 
ana o ke kamailio ana a makou, koi mai la 
laua ia maua e hele pu maua iloko o ka hale 
hana lealea, e hoikeike mai ai ia maua i na 
mea hou. O ko maua hele aku la no ia me 
laua a hiki iloko o ka hale lealea, i nana aku 
i ka hana, aohe kanaka mai he ai, aole au i 
ike i ka lehulehu o na kanaka e like me ia 
mamua. Noho maua a ahiahi, hoi maua ilu- 
na o ka moku. la kakahiaka ana'e, hiki hou 

ana no ua mau keoniipana nei, a koi hou 
mai la ia maua e hele hou me laua ma ko 
laua wahi, ia awakea ae. O ko maua hele 
no hoi ia a hiki i ka hale noho a liu wale ; 
nalu wale iho la no au iloko o'u i ko'u ike 
ana aku e ai pu ana na wahine me na kane, 
a he mea ano e ia ia'u." 

'^ A hala kahi mau la, o ko makou haalele 
iho la no ia i ka moku me ke Kapena, a hoi 
pu aku la maua me Kapena Biriniiinala, 
(Captain BrintnaII) ma kona wahi ma Nu 
Ha^ena, oia hoi kona wahi i noho ai. Noho 
pu wau me ia no kahi mau manawa malaila. 
Ma keia wahi au i launa nui ai me na hau- 
mana o ke Kulanui. A na keia poe hauma- 
na manaoio i hai mai ia'u no ke ano o ke 
Akua, a nui āku mamua o ka'u mea i lohe ai 
mamua ; aole nae o'u ike i ka oiaio oia mau 
mea i haiia mai, no ka mea, ua naaupo loa 
au. He nui wale na manawa a'u i make- 
make ai e lohe hou aku i kahi mau ano hou 
aku o ke Akua; aka, aole loaa ia'u o kekahi 
mea nana e wehewehe mai. Hele no wau i 
na halawai he nui ma ka la Sabati ; eia nae 
ka pilikia, aole hoomaopopo o'u i ka ke Ka- 
huna; he wahi mea uuku o ka olelo Beritania 

i hiki ia'u ke hoomaopopo, a ke kamailio. O 
Toma hoi o kuu wahi makamaka, hele no 
oia i ke kula i kekahi o na haumana o ke 
Kulanui, mamua o ko'u manao ana e hele i 
ke kula. Lohe wau i kekahi moku e makau- 
kau ana e holo mai Nu īoka a i Hawaii ilo- 
ko o kahi mau la. Makemake iho la ke Ka- 
pena e haalale au i keia aina (Ameiika,) a e 
hoi au i kuu aina hanau ke makemake wau. 
Aka, aole o'u oluolu ia mea. Makemake no 
wau i keia aina a loihi-iki aku. A noho iho 
la au a hala he pule ma ia hope mai, ike wau 
ia Mi. E. W. Duaita (Mr. E. W. Dwight,) 
nana hoi au i ao mua i ka heluhelu a me ke 
kakaulima. I kinohi a'u i ike ai ia ia, ninau 
mai la oia ia'u ina paha owau kahi i holo pu 
mai ai me Toma, (no ka mea hoi, ua ikeia o 
Toma e na haumana o ke Kulanui.) I aku 
la wau ia ia, owau no hoi kahi i holo pu mai 
ai me ia. Alaila, ninau mai la oia ia'u i kuu 
makemake i ka heluhelu a me ke kakaulima. 
ī aku la au, '^ Ae." Alaila, i mai la oia ia'u 
e hele aku wau i kona keena i ka po, a e 
hoomaka ke ao. Alaila, hele aku la au i ke 
ahiahi, a hoomaka iho la e heluhelu maloko 
o ka buke ao-sepela. A kauoha hou mai la 

no o ua o Mi. Duaita ia'u e hele akn ma ko- 
na keena i kekahi manawa^ ke ae kuu Kape- 
na. A hai aku la wau i keia mea i kuu Ka- 
pena. A olioli iho la oia, a makemake iho la 
oia e hele wau i ke kula ia Mi. Duaita. O 
kuu hele mau no ia i ke kula no kekahi mau 
mahina." 

I ka hiid mua ana o Opukahaia ma Nu 
HaYena, aole ona ano hoihoi. O kona aahu^ 
o kapa mauaua o ka poe sela, he ano kauma- 
ha, aole akeukeu. A aneane kona makamaka 
e haalele ia ia, no ka manao he makehewa 
wale ke ao aku ia ia. A i ka wa nae i ninau- 
ia aku ai oia, '^ He ^iakemake anei oe i ke 
ao ?" Alaila hoomaka mai la kona helehele- 
na e hoihoi. A hooholoia ka manao e hele 
oia i ke kula i kahi la'e, alaila, puliki paa iho 
la oia ia manao me ka ikaika o kona manao. 

Aole loihi kona ao ana, mai ka hoomaka 
ana, o ka loaa mai la no ia o kahi ike mahu- 
ahua i ka olelo Beritania; a pau aku la kona 
ano kaumaha i manaoia'i ma ka nanaia ma 
kona helehelena. A ikeia aku la ka haka 
pono ana o kona mau maka i na mea e maa- 
lo ana ma ona la, a loaa ia ia ke ano hou o ka 
ike ana i na kanaka a me na mea a pau o 

kela ano keia ano ana i ike ai. O ka mea 
mua i ikeia ma kona ano, oia ka emi ana mai 
o ka manaka o kona manao mamua o ka mea 
i manao wale ia, penoi : 

I kona hoomaka ana e heluhelu i na huao- 
lelo mahele hookahi, a mahele elua maloko o 
ka buke ao-sepela, aia hoi, he mau hua i ane 
• hiki ole ia ia ke puana pololei, o na mahele 
olelo nae i komoia ka hua palapala B., a oia 
ka hua pihkia o na hua e ae a pau, o ka pua- 
na ana ia hua, ua like me L. Ma kela helu- 
helu ana keia heluhelu ana, ua hooponopono- 
ia oia e puana pono i ua hua la, ma ka haawi 
ana'ku i kekahi mau hua olelo penei: "E 
hoao oe e Opukahaia^ he mea oMika foa." 
(Try, Opukahaia, it is very easy.) Pela ka 
hana pinepine ana ; a o ka loaa no ia, a kani 
ae la ka lakou a-ka iki. 

Aole liuliu mahope mai; oiai ua mahuahua 
ae ko Opukahaia ike ma ka olelo ana ma ka 
olelo Beritama. HooUlo ae la kana kumu i 
kekahi ahiahi ma ke kamakamaUio ana me 
ia, a me ka ninau ana ia ia no ke anoj a me 
na hana o kona aina ponoi. Eia kekahi mea 
ana i hai mai, o ke ano o ka inu ana o na ka- 
naka o kona aina, mai na waipuna mai, ke 

hele lakou ma na wahi e. O ke kiaha a la- 
kou i kiaha ai i ka wai, oia no ko lakou lima; 
he puili ae i na lima elua, a hooohu ae i ua 
mau lima nei, a he iuahuahua no ka wai ke 
kioe iho. No keia mea, ua hoike mai no oia 
ma ka hana ana me kona mau lima, a hapai 
ae i kona mau lima ma ka waha, me ke kape- 
ke ole o ke kulana mua. A hoao iho la ke 
kumu i ka hana ana; a mamua iho o kona 
hapai ana ae i kona mau lima, ike iho la oia, 
ua huli ano e na lima, a nalo loa kona ano 
maolit A no ka pono ole o kana hana mua 
ana, kuawLli hou iho la oia ma ka hoao hou 
ana, a manaka wale iho no no ka hemahema. 
Make loeP iho la nae^hoi o Opukahaia i ka 
akaaka, a i aku la oia i ke kumu, ''E hoao 
hou oe e Mi. Duaita, 1ve mea akaka ha" 

Ma keia manawa, ua ikeia aku no hoi o 
Opukahaia e noii ana i kela mea keia mea o 
ka olelo, a me ke ano o na mea e hoopuni 
ana ia ia; a i waena konu hoi o kona ano 
hemahema ka olioli o ka lehulehu, ma kona 
hoakaka ana'ku. 

I kekahi la hoi, noho iho la oia ma ka pa- 
pa-hele, a unuunu mai la i ka pulima o kona 
palule iluna, a holoholo ae la oia ma kela 

aoao keia aoao o ke keena, a ninau iho la, 
" Owai keia ?" " Wlio dis ?" . A hoomaopo- 
po ae la ka lehulehu i kona ano. Alaila ho- 
ano e hou ae la oia i kona kulana, a pane hou 
ae la oia, a owaikeia? "Well, who dis?" 
A ua hpomaopopo pono ia keia mea. o keka- 
hi haumana o ke Kulanui, aole mea kanalua 
no ia mau mea. 

O kona hemahema ana ma keia wa, e hiki 
no ke aoia. , A māhope mai o ka manawa 
ana e hoapiki ana, pane aku la kona maka- 
maka ia ia, " E Opukahaia e, he makemake 
anei pe e ike i ke ano o kou hele ana ?" A 
oluolu mai la oia i ka nana aku, a hoao iho 
la oia ia mea. Hooikaika loa oia ma ke ku- 
wili ana i ka ninau. "Pela ka'u hele?" A 
mahope mai o hona ike pono ana i ka oiaio, 
alaila, hu ae la kona aka, a haule iho la oia 
maluna o ka papa-hele. • 

O kela ano, ua loaa mai no mamuli o ka 
maa ana i na akua kii o na aina naaupo. A 
o ka makamua i aoia aku ia ia, oia hoi na 
ano o ke Akua. Ua hoomaa e oia i na hana 
hoomanakii, a akaaka no oia ia mau ano,.a i 
mai la hoi oia, " O na akua o Hawaii, e lapa- 
lapaia ana no lakou e ke ahi. Hoi au i ka 

dbooki«]i. 3 

hale, puhiia lakoa e'a'u i ke ahi, no ka mea, 
aole o lakou ike, aohe lohe, aole no hoi i ke- 
kahi mea e ae." Alaila, pane hou ae la oia, 
" Na kakou i hana ia lakou. O ko kakou 
Akua, (nana ae la oia iluna,) nana kakou nei 
i hana." Eia hou kana moolelo: 

'^Aole o'u makemake e noho hou me ke 
Kapena, a ke makemake nei au e noho ma 
kauwahi e aku, ma kahi e loaa'i ia'u kaVa 
e ao ai i ke kakaulima a me ka heluhelu. 
Hele aku la au ma kahi o Mi Duaita, kuu 
makamaka lokomaikai, a hoike aku la au i 
kuu mau iini a pau ia ia. I aku la wau ia 
ia, he makemake au e loaa ia'u kahi e loaa 
ai ia'uka hele ana ma kekahi kula, a hana 
lima hoi i kekahi manawa. Alaila, i mai lā 
oia ia'u, e noho wau me Peresidena Duaita, 
(President Dwight.) He mea oluolu loa iho 
la no ia ia'u, a*hele aku la maua ma kona 
hale. Noho iho la au me keia ohana haipule 
no kekahi maū manawa, a hele wau i ke ku- 
la a k(B kanaka nana wau i ao mamua. O ka 

m 

mua^ keia o ko'u huipu ana me ka ohana e 
haipule ana i ke kakahiaka a me ke ahiahi. 
O ko'u mea piUkia nae, o ka hoomao'popo ole 
i ka mea i oleloia ma ka pule ; aka nae, aole 

o'u kanalua i ko lakou pule ana no'u, i ko'u 
wa i noho pu ai me lakou; a ike iho la wau i 
ko'u naaupo i ko ke Akua ano, a me ko kuu 
Hoola. Lohe pmepine au i ke Akua i ko'u 
noho ana me keia ohana, a manaoio iki no 
wau. īa'u e noho ana me Kauka Duaita, 
hele aku la wau ma kuu keena kuja i kekahi 
ahiahi, a ike aku la wau ia Mr. Samuel J. 
Mila, he keiki hoi oia na Bey. Samuel J. 
Mila o Torinifoda, e noho pu ana ine Mrr 
Duaita kuu kumuao. A kena mai la o Mr. 
Duaita ia'u e ike ae ia Mr. Mila. O ko'u 
hele aku la no ia a lululima pu me ia. Ua 
noho o Mr. Mila ma Nu Hayena no kekahi 
mau malama. la maua nae i launa pu ai, o 
ko ia la koi mai la no ia ia'u e hoi pu me ia 
ma kona wahi; me ka i mai he makuakane 
maikai kona^ he makuahine, he kaikaina, he 
kaikuahine. O keia koi ana, he mea oluolu 
loa ia ia'u, a o ko'u ae aku la no ia. Haalele 
iho la^wau ia Nu Hayena, a hele pu aku la 
maua me ia ma kona wahi. Hoomaka wau 
i ka noho me keia ohana i ka makahiki 1810. 
He keu aku keia poe kanaka ma ka naauao 
a me ka lokomaikai. Lanna pu wau me la- 
kou me ke aloha maoU, (aole nae wau i ike i 



36 EA MOOLELO O 

ka mea nana wau i lawe mai ilaila, no ka m^a, 
na naaiipo loa wau ia lehwa, ka mea nana i 
haawi mai ia'u i na makamaka he nui ma 
keia aina.) Me he mea la o ko'u wahi ponoi 
ia. He piaepine ko'u hookauhale ana malai- 
la. HeSiiki no ia'u ke kamailio a nui no 
lakou, akap aohe no nae he mea nui e ae a'u 
e hana ai, aka, o ka hoomanao wale no i ka 
nui o ko lakou lokomaikai ia'u. la'u nae e 
fioho pu ana me lakou, ua hoomau no wan 
ma ka hooikaika ana i ka hookuikui, ka helu- 
helu, a me ke kakaulima ana ia Mr. leiemia 
Mila, ke kaikaiua o Mr. Mila, ka mea hoi i 
launa mua me a'u i kinohi. Maanei wau i 
ao ai i kekahi mau ano o k.a oihana mahiai, 
oia hoi ke oki wahie, uuolona, oki mauu, a me 
ia mea aku a ia mea aku; ma ka nana wale 
aku no nae i ka hai hana mai, a hoohalike 
aku la." 

I ka loaa ana ia Opukahaia ke kauwaM 
kokua mai a Mr. Mila mai no kana hana, a 
hoopaa koke iho la oia ma na hana e pili 
ana i ka mahiai. A he hana hou keia ia ia, 
a ikeia iho la oia e oi ana ma na mea ana e 
lawelawe ai me kona mau lima. Alo e oia i 
ka hai hana mai, i ka mea ana i makemake 

aī mamua o kona makankau ana e lawelawe, 
a ua. hana no oiaPme ke ak'amai i kela ano 
hana keia ano hana. 

'O keia wahi leta malalo nei a Mr. Mila 
mai, ua hoakaka mai oia no ke ano o Opu- 
kahaia, e i ana penei : " Aia kekahi mea ano 
e ia Opukahaia. O kona hoolohe, ke maalo 
nei inamua ona, a o kona lawelawe ana, he 
kali a maopopo loa ia ia. Aole loa no oia i 
ike i ke oki mauu ana, a palaoa paha mamua 
o kona hoi ana mai a noho me a'u. Hoola- 
ko aku ka'u keiki ia ia me ka pahi loloe oki 
mauu. He ku ka ia la hana e nana ai i- ka 
hana ana a pau, alaila hana aku. A mahope 
mai, ikeia iho la oia e kekahi kanaka^ ma ka 
mala ; aohe e loaa elua mea oki palaoa e oi 
ae mamua ona ma ia mala. Ma keia mau 
mea, a me kahi mau mea e ae, ua maopopo 
loa he keiki nui o ke akamai." 

I ka wa a Opukahaia e noho ana me ka 
ohana o Mr. Mila, "o kela hooikaika ana keia 
hooikaika ana, ua loaa mai no ka uku ma ke' 
ano hou ana o kona inanao; a o kona holo 
mua ana ma na mea ike, ka mea ia e manao 
ai ka poe* nana i ao ia ia, aole i poho ka 
lakou mau hana. Hiki wawe kona^ ike i ka 

hooknikoi i na mea oloko o ka Buke Ao-Se* 
pela; a he mau mahina wale no,.o ka hiki 
no ia e heluhelu i ke Kanoha Hou. Ma ia 
wa no, o ka loaa no o ka ike ia ia ma ke 
kakaulima ana. E like me ka hiki wawe o 
kona ike ana ma ka heluhelu, pela no kona 
hiki wawe ma ke kamailio ana ma ka olelo 
Beritama. A i ka hiki pono ana ia ia ke 
kamailio i kona mau manao ma kela ano 
keia ano, a hoakaka no oia i kona manao alo- 
ha no na kanaka o kona aina." 

Hoao iho la o Heneri Opukahaia e hooma- 
ka ma ke kakau leta ana. O kana leta mua 
nae, ia Toma Hopu ma Nu Ha^ena, a o ka 
leta alua, ia Mr. Duaita ke kumu mua ana. 
O ka leta hope loa, ua malama ia, a no ke 
kupono e walho aku i ke akea, nolaila, ke 
hookomoia nei maaneL He wahi kope oiaio 
keia. 

«T0BINIF0DA, M8r. 2, 1810. * 

Mb. E. DuArrA, Aloha oe — ^Eia no wau ma 
keia wahi i keia wa — ^he nui ko'u hauoli e ike 
aku ia oe. He akaaka ko'u ia loma Hopu, 
(Tom. Hohoo,) i ka i ana, " Ua kakau mai 
anei o Opukahaia i na mea nau ? . Aole au i 
kakau." ''He makemake wau ia oe, e hai aku 



HENEBI OPUEAHAĪA. 39 

oe ia Toina, ua i mai o Mr. Mila, ina e lilo io 
ana maua i mau 4eiki maikai, alaila, e loaa 
no ona mau makamaka no maua. A ua ike 
no hoi paha oe i ke kakahiaka a'u i komo 
aku ai ma kpu keena», ma ka hale o ke kula 
nui, a olelo mai oe ia'u. e heluhāu — a mmu m 
hoi oe, ])ekm ka puana ana i na hua e^ a,p? 
AlaUa, i aJcu ai no hoi V)a% c, a, p^ pig. I 
keia wa, ua hiki ia'u ke hookuikui i na huao- 
lelo eha mahele, a eia wau i ka Ui. He nui 
ko'u makemake ia oe, a i kou kaikaina, a me 
Mr. Deana, (Mr. Dean.) He makemake no 
hoi wau ia oe, e ka^au mai i leta na'u, a e 
hai mai no hoi i ka Toma hana. 

HENEBI OPUKAHAIA-" 

" O Mrs. Mila, oia ka wahine a Eev. Mr. 
Mila, he wahine lokomaikai, a oluolu loa, 
manao nui oia ia'u, me he mea la o kana ke- 
»iki ponoi wau. Ao oluolu mai no oia ia'u i 
ka ūi. . 

"He nui no na kumu (kahunapule) i hele 
mai ia Erev. Mr. Mila, nolaUa wau i ikeia ai 
e na kumu he lehulehu. A no kuu ike ole i 
ke ano o ke Akua maloko crkuu naau, nolai- 
la, aole o'u*oluolu ma ka hoolohe āna aku i 

ka lakou kamaiHo mai ia'n. Aole no hoi o'n 
makemake i ka noho pu ma kahi a lakou e 
noho ana; aole.ho hoi o'u makemake iki^e 
hookokoke aku i kekahi kumu no ke kamai- 
lio mai ma ke ano o ke Akua; he mea ulu- 
hua loa ia'u ke hoolohe aku. Hahai mai 
lakou ia'u i ko ka lani a me ko ka po, aole 
nae o'u hoolohe aku i ka lakou olelo mai, no 
ka mea, ma kuu manao ana, ua like no ka 
pomaikai o ka mea ike ole i ko ke Akua ano 
me ka poe i ike. A i kuu hoomaopopo ana i 
ke ano o ke Akua, eia ka he manao ino ia o'u, 
a hie manao kuhihewa w^weli loa ia." 

MOKUNA IIĪ. ' 

KONA NOHO ANA MA ANEDO'\tEKA, (ANDOVEIt.) 

"I KA pau ana o ka makahiki 1810,liaalele 
iho la au ia Torinifoda, a hele aku la au i 
Aii&doyera, a noho. iho la au īnalaila no ke- 
kahi mau manawa. Ma keia wahi kuu naau 
hBwa^i hoomaka ai e ike iki i na mea e pili 
ana i ke Akua ; a o na mea a'u i ike nui ai, 
he mau mea i ao mua ole ia mai ia'u mamua. 
Oluolu no hoi wau i ke kamakamailio pu ana 
me na haumana o ke kula. Ua hoolilo wau 
ia'u iho ma ka hele ana e hoike i.ka'u haawi- 
na i kekahi o na haumana ma ka hele ana, 

. mai kekahi keena a i kekahi keena no ka wa 
pokole, no ka mea, ua hoolilola wau na lakou 

-• e malama md. ia mea. ī ka wa e paa ai o 
ko'u haawina, alaila, komo wau ma kela kee- 
na keia keena o ke Kulanui e hoike ai i ka'u 
haawina. ī kuu wa i noho ai jnalaila a loihi 
loa, o kuu makamaka pu kekahi malaila, oia 
no hoi o Mr. Mila; oia hoi'ka makamaka lo- 
komaikai loa o'u, nana hoi au i lawe mai ka 

hale mai o kona makuakane. Ma keia wa e 
ao ana o Mr. Mila opio i ko ke Akua ano, a 
o ko'u wa hoi ia e ao ia'na e na hoa hau- 



mana." 



Ma keia wa i hoomaka'e ai o Opukahaia^ 
me kona makamaka i kamaUioia ae 'nei, e 
pule imua o kekahi poe-e aku. Pela no hoi 
kona makamaka, kukuli iho oia ilalo e pule 
ai, me ka huli ana o ke alo ia ia mamua cr ko 
laua ala ana, a i aku la, " E pule oe." Hoo- 
maka ae la oia e pule, a penei kana : 

" E ke Akua Nui a mau loa — ^ka mea nana 
i hana ka lani a me ka honua, ka mea hoi 
nana i hana na mea a pau — e aloha mai oe 
ia'u — a e hoopau mai oe i ko'u pohihihi i ka 
Baibala — a e hoomaemae mai ia'u. E ke 
Akua Nui, e aloha mai oe ia Toma — e hoo~ 
maei]^ae mai ia ia — a e hoihoi ia maua me 
Toma i Hawaii — e hoike aku i ko Hawaii 
poe, mai pule hou i na akua pohaku — e hoo- 
holo pu ia'u me kekahi kanaka kupono, e 
hai aku i ko Hawaii poe i na mea o ka lani — 
i ko ka po — ^Nau, e ke Akua, e hana na kana- 
ka a pau me ka maemae ma na wahi a pau 
loa-— e aloha mai i ke £ulanui, a e hoomae- 
mae i na mea a pau— e hopmaemae mai ia 

Mr. Samuela — ^i kona makuakane, makuahi- 
ne, kaikuahine, a me kona mau hoahanau." 
(O ka pule a ka Haku aku mahope o keia 
pule ana.) 

"Manao iho la o Mr. Mila e hoouna ia'u ma 
kekahī kula e aku, a e haalele ia AnedoYera, 
i loaa ai ia'u ka nui o ka manawa ma ke ao 
ana, mamua o ka manawa i loaa ia'u ma 
Anedoyera. I mai la oia, ina he makemake 
ko'u i* ka hele, alaila, nana no e imi i poe 
maikai nana e malama ia'u. O keia haawina 
i haiia ae nei, he 6i aku ka maikai, aohe mea 
nui e ae a'u e manao ai, o ka lokomaikai lua 
ole wale no i loaa ia'u. A hoounaia aku hi 
wau ma ke kula o Barapoda, (Bradford Acad- 
emy,) a malaila wau i noho ai, me ka hele 
ana i ke kula. O ka poe hoi o ka hale o Mr. 
Dea. Haselatine, (Dea. Hasseltine,) oia hoi 
ko'u wahi e ai ai, he poe haipule io lakou i 
ke Akua,.oia no hoi ka ohana o Mrs. Judaso- 
na, ka misanere o Burema. 

" la'u i noho ai maanei iloko o ke kula, o 
kuu mau manao a pau mamua, ua pau loa 
lakou i ka nalo mai o'u aku, a naaupo loa iho 
la au i na mea e piU ana i ke Akua, no ka 
hui pinepine ana me ka poe lapuwale. I iho 

la wan, aole paha e loaa hou ana ia'a kuu 
ano mamua aku nei, a* e poin'o ana paha wau 
ma keia wahi, a ma keia hope aku. Aole o'u 
pule, aole no hoi he manaolana no ke aloha- 
ia ^ai, aole no hoi he makemake no ka noho 
hookahi e like me^a la i hala'e mamua. O 
ka hele mau wale iho la no ka'u i na ia a 
pau, a me ka noho ana, aohe wa kupono e 
imi ai no ka nohoalii o ke aloha ; a o ke ano 
hupo wale no ko'u, mai ke kakahiaka a ke. 
ahiahi; aole no hoi he hoomanao.i ke Akua, 
i ka mea nana wau i malama mai ; aole hoi i 
ka wa e moe ai, aole hoi i ka wa e alā ai. 
]joihi no ko'u manawa o ka noho palaka ana. 
^*I ka pau ana o ke kula, o ko'u hoi no ia i 
Anedoyera. la hoi ana nae' o'u a hiki, aole 
o Mr. Mila, ua hoomaha ke kula, o ko'u noho 
iho la no ia a hoi mai ana ; a ninau mai la 
kela i ko'u noho ana a me ko'u makemake i 
ka noho ana ma ke kula. Pane aku la au, 
maikai. Aole nae o'u hai aku i ke ano o 
ko'u noho ana, a ine na piliMa i loaa ia'u ma 
ka noho ana ma kela wahi i oleloia ae nei 
mamua, a waiho pu wale iho la no. iloko o'u 
ia mau mea. 
' '^ ī ke kupulau o ka makahiia 1811, a noho 

' hoolimalima ilio la wau i elua malama e hana 
ai me kekahi kanaka, i loaa ai na mea e ko- 
kua ai i ko'u olse kino ana ; elima paha mile 
ka loihi o kona wahi mai ke kula nui aku. 

'^ I kekahi la, hoouna ua kanaka nei ia'u e 
hele i ka nahelehele e hana ai; o ko'u lalau 
aku la no ia i ke koi, a hele aku la wau i ka 
hana a awakea, alaila, hoi i ka hale. A ia'u 
i hiki ai ma ia wahi haixa, he mea e ka ulu 
hou ana mai o ko'u mau manao, ma ka ike 
ana iho, he kulana weliweli loa ko'u ia wa. 
I iho la au, ina e make wau, he oiaio, e kiola 

■ • - 

ia ana wau i ka make mau loa. Me he mea 
la he leo e pae mai ana, ' Okiia na kumu 
* laau,-no keaha la e hoopilikia wale ai i ka 
honua.' A oki iho la ka'u hana ana, ha.alele 
iho la waii i ke koi ilalo, a hele iki aku la au 
ma kahi e, (o hoounaia mai ke keiki e kii mai 
ia'u no ke kokoke ae i ke awakea.) A kuku- 
li iho la wau ilalo, a nana aku la wau ia le- 
hova Manaloa, e kokua mai. He mea hau- 
mia wau. He hiki i ke Akua ke kiola ia'u, 
ke manao oia pela, a he hiki^hoi ia ia ke 
hana mai i ko'u ukane e like me ke kupono ia 
ia. Noho iho la no wau malaUa, a kaheaia 
m€ii ana wau e ke keiki^ a o ko'u hoi aku la 

no ia. Ninau mai la ka poe oloko o ka hale 
ia'u,- no ke ano kaumaha o'u — ^hai iki wale 
aku la no wau. 

"I ka po, aole o'u hiamoe iki, hiaa loa a ko- 
koke e ao ka po. O ko'u mau ano, a me na 
manao o'u i na manawa i kaahope ae, ku mai 
lakou iloko o ko'u hoomanao ana — a me ko'u 
hana ana i ke aloha o ke Akua i kuu wa ma 
ke kula nui o Barapoda. I ke kakahiaka 
ana ae, hele hou no wau ma ua wahi meha- 
meha la o'u. A maanei hoi wau e hele ai i 
ke kakahiaka, ke awakea a me ka po. A 
loaa iho la ia'u ka oluōlu o ka manao ma 
keia wahi. I ko'u wa e hele aku ai malaila, 
he oi loa ko'u hauoli mamua o na la e ae. 

'^ A i ka pau ana o na malama elua, a hoi 
hou aku la wau i Anedovera. Ninau pinepine 
mai la o Mr. Mila i ke ano o ko'u manao, 
aole no hoi o'u hai nui aku no ko'u mau hewa. 

" Noho no wau malaila a hala kekahi mau 
la, hoolimalima hou no wau me kekahi kana- 
ka mahiai. He kanaka maikai no hoi ia, a 
he ohana haipule no hoi kona. Like no a 
like keia noho ana o'u maanei, me kela noho 
ana'i mamua iho nei, aka, aole nae he ano 
hou io ae o ka naau." 

īa Opukahaia e nolio ana ma Anedovera, 
noho aku la oia elua makahiki me ka ohana 
o Mr. 'Abota, (Abbot,) he kuene hoi oia no 
ke Kula Kahunapule. He ohana malama po- 
no keia, a oluolu hoi ma ka ike ana i kona 
ano akahai. Me ka waimaka lakou e kama- 
ilio ai nona. I ae la o Mrs. Abota i kekahi 
o kona mau makamaka, ^' he oluolu mau oia. 
Aohe o'u ike ia ia e huhu ana. Komo mai 
no ma ko'u keena, a kukuli iho no ilalo, a 
pule aku i ke Akua. Aole manao o Mr. Mi- 
la, he Kristiano oia ma ia wa; aka, ma ka 
nanaina, he ano manao ole i na mea e ae, 
hookahi wale no mea nui o ka haipule. A 
hai mai la oia ia'u mahope mai, i ka wa ana 
i makemake ai e loaa ka manaoio haipule iloko 
kona poo, mamua o ka makemake iloko o 
kona naauJ' 

A hala na malama elua o kona nalo ana 
aku mai ka ohana aku o Mr. Abota, alaila, 
palapala mai la oia ia Abota wahiwahine, 
noloko mai olaila keia pauku malalo nei. 

'^ ^oonoo mau wau i kekahi mau manawa 
no kuu uhane, a me ka mea a ke, Akua i 
hana ai. E kahea no wau i ke Akua — ' He- 
aha la ka'u e hana ai i ola ai wau ?' XJa ike 

no au, he hiki i ke Akua ke lawe ae i ka mea 
e makapo ai, a me ka naau kewa, a e hooha- 
nau hou ia kakou mamua o ka make ana. I 
ko kakou wa e make ai, e ku ana kakou i ke 
alo o Kristo i ka la hookolokolo. £ na ma- 
kamaka, aole no paha oukou i lawehala iki, 
e hoopai mai ai ke Akua ia oukou? Pela no 
kuu manaolana, aole oukou i lawehala iki. 
Aka, ina aole kakou e hlo ana i poe maka- 
maka nona, a i poe hahai aku ia ia, alaila, e 
kiola ana oia ia kakou iloko o ke ahi pio ole, 
a malaila mau kakou e noho ai ia ao aku, a 
ia ao aku. J5[e lana nei ko'u manao, e hoo- 
manao ana oukou i keia mau mea. Me ou- 
kou ke aloha o ka makamaka. 

"HENEEI OPUKAHAIA." 

la ia e noho ana ma AnedoYera, lohe ae la 
oia aia kekahi makamaka ona malaila. A 
wiki aku la oia i ona la, a hoolilp iho la oia 
i kahi hapa o ka la, a me ka po i ka noho 
ana me ia me ko laua hiamoe ole. A i kona 
huli hoi ana, i mai la kona makamaka ia ia, 
" e Heneri, heaha kau mea hou mai Hawaii 
mai ?" I mai la oia, " aole o'u hoomanao ia 
Hawaii, o Iesu Existo wale no ka'u mea e 
olelo nui nei." 

Ma keia wa i ikeia'ku ai o Heneri i kona 
ano mikioi, no kona hooikaika ana i ka huli 
i ka Palapala Hemolele, a holo no kona na- 
auao ma na mea e pili ana i ka manaoio hai- 
pnle. Eia iho malalo nei na mea e maopo- 
po ai. 

Ninauia oia, ehia hana mana a ko kakou 
Hoola ? A hoomaka koke aku la oia e pane 
koke aku, oia ka hoohloia'na o ka wai i wai- 
na, a hahai mai la a pa^u loa. Hiki anei i ke- 
kahi mea e ae o kona ano ke hana e Uke me 
keia, ka hahai mai i ka moolelo o ka mea 
Hoola a loihi loa'ku, a me ka hiki pono ke 
heluhelu ? 

I mai o Mr. Abota, " aole e oluolu iki o He- 
neri ke ole e loaa ka mea e imi ai pela ma 
kela mea keia mea ana e imi ai. Ua ike 
lea ia ia mea, i ka wa i pouli ai ka la ma kona 
ninau ana, i.na Jiinau pohihihi, a pela no hoi 
ma na oihana e ae. 

" I kekahi kakahiaka ikeia'ku la oia e paa 
ana i ka rula, e ana ana i ka hale kula a me 
ka pa. A ninauia'ku la oia, he mea aha ia 
au e hana nei. I mai la oia me ka aka iki 
mai, "ī ike ai wau i ke kukulu ana o ka 
hale ke hoi au i Hawaii." 

Obookl«&. 4 

I kona wa e lolie ai i kekahi huaolelo ana 
i hoomaopopo ole ai, a i hiki ole hoi ke ka- 
mailio akn, o kona ninau koke aku la no ia 
ia Mr. Abota, '^pehea e hookuikui ai i keia 
huaolelo ?" I ka wa e haiia'ku ai, o ka paa 
loa aku la no ia aole e poina iki. 

ī ko Mr. Abota nana ana'ku i kona ano, 
ma keia palapala ua makaukau maoli e hele 
aku i ka ike loa. Komo oia iloko o ke keena 
kuke i kekahi ahiahi a nakii malu iho la oia 
i kekahi laau o ka noho me ka lope, hekana- 
ka hoi ko luna o ua noho nei, a hoi loa'ku la 
oia, a ma ka paia noho iho la. Pane aku la 
oia, i ka ohana e noho ana ma kapuahi, "e, 
e." Ikeia'ku la iwaena o ka hale he mau 
wahi Keonimana kii e hulahula ana, e peku- 
peku ana i na wawae, me ka liki i na puu- 
puu, a hakaka, hina kahi ilalo a o kahi iho 
no ; a pau ka hakaka ana, 6 ka lealea ae la 
no ia, a o ka lele koke ae la no ia a komo 
ana iloko o ka eke o Heneri. I ike oia i na 
wahi ana i noho ai, i kona wa i holo mai ai i 
Amerika nei. 

A hoomaka iho la oia e kakau i leta i kona 
makamaka aloha e hahai aku ana ia ia i ke 
ano o kona ola kino mai kona haalele ana'ku. 

O keia man leta elaa malalo iho nei ua 
kakauia ma Anedoyera i ane like me ke kope 
maa, a me ka hooponopono iki ana i ke kiko 
ana. 

"ANEDOTEfiA, I)ec. 15, 1812. 
'^E EA MAEAHAEA KaīSTIAN0 E — ^AIoha oe. 

Ua loaa mai ia'u ka wa pono e palapala aku 
ia oe. Ua k)aa mai kau buke i hooima mai 

ai ma ka lima o Mr. G a ua nui ko'u 

olioli nou no ia mea. He hiauoli niu ko'u i 
ke Akua i kona haawi ana niāi ia'u i maka- 
maka no keia aina, kahi a'ū a me oukou e 
lohe nei i nā olelo a ke Akua. Lpkomaikai 
ke Akua ia kakou, a i kahi poe e aku. Na 
ke Akua e alakai ia kakou ma kana mau hana. 

^' Aole wau i ike i ka ke Akua mea e hana 
mai ai i kuu uhane popilikia nei. Eia nae 
ka mea maopopo, e hele ana no au imua o 
ke Akua, a imua o Kristo. 

."Nolaila he pono ia kakou ke hooikaika 
ma kahi a ke Akua i makemake ai ia kakou, 
malaila kakou e hana'i. He hiki i ke Akua 
ke hoola i na uhane lawehala a pau ke loaa 
ia kakou ka hoomanao ana'ku ia ia, a me ka 
hana ana i na hana aloha Ejistdano, oia hoi 
na hana i ku i ke aloha. 

" A ke lana nei ko'n manao, e hoonna'ku 
ka Haku i kana Euanelio i ko na aina naau- 
po, i kahi hoi i ike ole i ka olelo a ka mea 
Hoola. A ke hoomana la ko laila i ka laau, 
ka pohaku, ka mano, a ua aneane no e pau 
loa na mea i ka h'ooliloia i mam akua ; aole 
ka Baibala malaila, aole lakou i hoomaopo- 
po i ko ka lani, a me ko ka po oia hoi o Ge- 
hena. Eia wau ke noho nei ma keia aina 
makua ole, hookahi makua o ke Akua ke h'a- 
na wau mamuli o kona makemake, a haalele 
loa i ko'u mau iini iho." 

O keia leta malalo nei, iia kakauia'ku ia 
Bey. Mr. Mila o <rorinifoda. 

^ *'AinBi>oTEBA, Lm. 27, 1813. 

''E EA WAKAWAKA Eb]Btiako e — ^Aloha nui 
oe. Ua loaa mai ka wa kupono ia'u e kakau 
ai i wahi leta nau. Ua loaa mai no kau mau 
leta elua ia'u, a ua heluhelu wau i na olelo 
momona o loko, a na ia mau olelo i hoanua- 
nu mai i kuu naau hewa nei me he wai hui- 
hui la. E ka Haku, e hoolohe mai anei oe i 
ka'u pule malu ana ? 

'' E ka makamaka, k& hoomanao nei wau i 
J^au pule ana no ka poe ilihime a me ka poe 

makapo ma ka naau, a e loheia ima ia pnle 
an. A ke noi aku nei wau ia oe e pule oe 
no'u i ke Akua, i ninini mai ai oia i ka Uha* 
ne Hemolele maluna o na uhane a pau. No 
ka mea, aole wau i ike i ka ke Akua mea e 
hana mai ai i ko'u uhane ma keia hope aku« 
Aka o ko'u manao maoli, he makemake loa 
wau i kana mau kauoha, a he makemake no 
hoi au e hana mai oia i ko'u uhane e like me 
kona ike ana he pono. Ke makemake nei 
ka poe hewa i na mea o keia ao, aole manao 
i ka hooleiia o ko lakou mau uhane iloko o 
ka lua hohonu. E, kai ka manomano o ko 
kakou mau hewa. Pehea la e hiki ai ia ka- 
kou ke hele ma ke ala o ke ōla, a ma ka oiaio 
a me ka noho pu ana me la iloko o ka lani. 
Aole wahi e ae e hiki ai, eia wale no o ka 
paulele aku i ke Akua, o ka haalele loa i na 
hewa a me na mea like. Ke i nei kahi poe 
he hemahema i ka pule; ua ike no, no ka 
mea, ua ao mai o Kristo ia kakou. 

" I ko'u hele ana i Tiniberi i kela pule aku 
nei, ike wau i kekahi wahi keiki mai Ha- 
waii mai. (Aole o Toma Hopu.) Aole oia i 
ike i ke Akua maoli, he naaupo loa ma ia 
mea mamua o ko'u hai ana aku ia ia. Ha- 

hai mua aku la nae wau ia ia ma na meh i 
hoikeia ma Kinohi 1 : 1, a pela'ku, i ka hana 
ana o ke Akua i keia ao me kona mana iho; 
i mai la oia, manomano no hoi ko kakou na- 
aupo i ka hoomana i ke akua laau a me ka 
pohaku ; e haawi ai kakou i ka puaa, ka niu, 
ka maia me ka ai ole ia mai. I aku la wau, 
naaupo io no. A ninau hou mai la kela ia'u, 
^' aia i hea ke kanaka nana i hana na mea a 
pau loa?" Pane aku la au, '^aia ma na wahi 
a pau loa, a eia no hoi me kaua." A i hou 
mai la no, " he lohe mai no ia i ka kaua mea 
e kamaiUo nei la ?'' I aku la au, " ae, a e 
manaoio aku oe ia ia, ina e manao ana oe e 
Hlo oe i makamaka nona." I mai la oia, ^^ke 
tnanaoio nei wau.'' Ma ka olelo Hawaii no 
ko maua kamailio ana, no ka mea, aole oia i 
ike/ a i hoomaopopo hoi i ka olelo Beritania. 
Alakai wau ia ia ma kahi o ke kahimapule 
ma ka la Sahati, ahahai aku la wau ma ka 
olelo Hawaii ia ia i ka mea a ke kahuna e 
hai mai ai. He hele no ka oia mamua iho 
iloko o laila, aole nae he hoomaopopo. A 
hai aku la wau i ko ke Akua hoola ana mai 
ia ia ma keia aina. I mai la oia, nui ko'u 
makemake i ke Akua. He nui na ninau ana 

e ninau mai ai ia'u no na mea e pili ana i ke 
Akua. 

''ī ka hoi ana o maua e moe, imai la kela^^ 
aole loa au e hoopoina i ke Akua. A i mai 
no hoi oia^ ina e ai oia, alaila e hoomaikai 
aku no oia i ka mea nana e haawi mai ka ai. 
A o ka poe o kahi ana i noho ai, manao no e 
noho oia malaila a loaa ka olelo Beritania, 
alaiia hele i ke kula. I ko'u haalele ana'ku 
ia ia, noke mai kela i ka uwe. 

I ka makahiki 1812, kohoia o Mr. Mila ka 
mea kokua nui ia Henen Opuka^hiaia, e hele e 
kokua i ka hana misionari ma na mokuaina 
Komohana a me ko ka Hema. la ia no a 
hala'ku, o ko Opukahaia hele no ia i Holisa, 
ma Nu Hamesire. I iho la o Opukahaia, tia 
noho au maanei me kekahi mau kanaka mai- 
kai elua. Oiai wau e noho ana maanei, hoo- 
piha loa ia olpko o'u i ka hoomanao ana ia'u 
iho; hele pinepine loa wau i ka halawai a ka 
poe opiopio a oluolu no hoi ko'u manao. A 

ia'u e noho ana ma ka hale o Mr. Dea. B 

loaa iho la wau i ka mai kuni, (feYer,) a na- 
waHwali loa wau, a ane hiki ole ke pane i na 
ninau a ka poe i hele mai e ike ia'u. EUma 
pule o ko'u mai ana, alaila ike aku la wau i 

ka lokomaikai laa ole o ka ohana o Mr. Dea. 

B ia'u. Oluola no hoi ke Kaiika, he ka- 

naka haipnle no, he pinepine ko mana hai- 
pule pu ana, oiai waa ma ko'u wahi moe e 
waiho ana i ka maL 

" I kekahi la, ninau mai la o Mrs. B 

ia'u i ko'u makemake i ka make a i ka haale- 
le i keia ao ino a komo aka i ke ao maikai. 
Pane aku la wau, aole a'u hana aku, aia wale 
no i ke Akua ia wahi. A pane hou mai la ua 
wahine nei ia'u, " ua hoomaopopo no anei oe 
i ka lokomaikai a me ka nani o ke Akua ma- 
luna ou ?" Pane aku la au, '' ae, no ka mea, 
aole o'u makuakane, aole makuahine^ aole he 
mau hoahanau ma keia aina maUhini, o ke 
Akua wale no. Aka ea ! he kupono anei ia'u 
ke kapa aku ia ia he makua nou ? '^ O ka 
mea hana i kona makemake, oia ke keiki a 
ke Akua." 

" A i ke ola ana o kuu mai, o ka lana loa 
mai la no ia o ko'u manao, i ka pono o ke 
Akua. O ka'u hoomanao wale no i ka pomai- 
kai o kela ao a me ke ola mau. Aka ina e 
pau iki no ia'u ka hoomanao ana, o ka hoi 
hope iho la no ia o kuu naau ino nei. Aka 
ma ka nui o ka manawa, ua loaa no ka po- 

maikai ma ko'u wa e pule malu ai, a i na wa 
e kamailio ai me kahi poe. A ke manao nei 
wau ua ano hou kuu naau, ke ole nae au e 
kuhihewa. "No ka mea, o Iesu Kristo ka 
mea nui loa iwaena o na tausani he umi, e 
aloha ana ; a o kona lokomaikai lua ole kai 
haawaiia mai i ka mea lawehala e like m» 
a u nei. 

Kokoke i ka hooilo, haalele o Heneri i 
Holisa a hoi i AnedoYera, a noho malaila a 
pau ka hooilo ; alaila hoi hou i kona ^'home" 
i ka hale o Mr. Mila ma Torimfoda. 

MOKUNA IV. 

KA MIHĪ AKA lA EBISTO IMUA O KA LEHU- 
LEHU— HOOKAAWALEIA NO KA HANA MISI- 
ONAKI. 

Ia Opukaliaia e noho ana ma kahi o Mr. 
Mila, hele no oia ma Litepila, (Litchfield,) e 
ike i kona makamaka o kinohi o ka hiki ana 
i Nu .Hayena. I kona halawai pu ana me 
kona makamaka, a kamaiUo pu ma na mea 
haipule ; a he mea haohao loa ia i kona ma- 
kamaka i ka ike ana i kona manao ma ia 
mau mea. I na ninau i haawiia'ku ia ia, ua 
pane mai no oia ma na haina kupono. Eia 
ka ninau i haawiia'ku ia ia, "Pehea kou naau 
i kau ike?" I mai la oia, "jHe eleele, deeU 
loaJ' "Ua loaa ia oe ka naau hou i keia wa, 
pehea la ke ano o kou naau i kau ike ana 
mamua'ku o ke ano hou ana?" I mai la oia, 
"He lepo, aole lepo a koe aku.'* 

A o kana kamailio ana a pau ma ia wa, ua 
pili nui no na manao haipule, a i kona nana, 
ina he Ejistiano opio loa oia e hana i na 
manao lani. ī mai la oia, " I kuu wa i Tori- 

iiifoda — ^ma ke knla oki palaaa, hana wau 
malaila me kuu kino, aka o kuu manao, i ka 
lani no, a nolaUa, ua pomaikai." 

A ua makaukau loa oia ma ka Palapala 
Hemolele. Hiki ia ia ke hai mai i na pauku 
i hookaawaleia i kela kamailio ana keia ka- 
mailio ana. No ia mea, ua akaka loa, ua ku- 
kuluia kona manao maluna o ka oiaio o ka 
Baibala. He nui na kunm&anao e ninau ai, 
^^ Heaha ke ano o ko kakou Hoola"?" Eia 
kana, '^ I kona i ana mai, ma ka hale o ko'u 
makua, he nui wale na wahi e noho ai; ina 
aole pela, ina ua hai aku au ia oukou, ke 
hele nei wau e hoomakaukau i wahi no ou- 
kou." " Heaha ke ano ?" " E hele ana wau 
e hoomakaukau i wahi no oukoū." 

A no kona makaukau i na pauku o ka Pa- 
lapaia Hemolele, ua lilo oia i mea nui i ka 
poe e k&mailio pu ana me ia. I kekahi hele 
ana ona e ike i kona makamaka, nonoi aku 
la oia e hele aku e noho pu me ia ma kona 
aoao, e hai aku i kekahi mea ano nui ana i 
manao ai e hai aku. Eia no ia, e kamaiUo 
no ka holo i Hawaii nei/ e hai i ka olelo a ke 
Akua. Aole nae i ae ia mai, no ke ano hopo- 
hopo i ke ao ana i ka olelo a ke Akua i ka 

poe naanpo, i aka la oia, Ua ike no oe i ka 
olelo ana mai a ko kakou Hoola. " O ka mea 
malama i kona ola, e lilo no ia, a o ka mea 
haalele i kona ola no'o, e loaa ia ia ke ola." 

A mahope mai, ua hoike hoa no oia i keia 
manao aarona imna o kahi kahnnapnle kahi- 
ko ; a ninan mai la na kahnna nei i ke knmu 

kona manao e hoi hon ai i HawaiL Pane 
akn la oia, ^' E a(f i ka olelo a ke Akna i ko'n 
lahni/' ' A nonoiia mai la oia e hai akn i ke 
ano a na akna kii, pane akn la oia, << Aole." 

1 akn la ke kahnna. " Ina paha e lohe kon 
lahni, he mea e hoohewa ana ka olelo a ke 
Akna i ko lakon akna, pepehiia paha oe a 
make ?" ^'lna o ka makemake ia o ke Akna, 
alaila, na makankan loa wan." 

^^I ka hooilo o ka makahiki 1813, koi ia 
oia e James Morris, Esq., o Litepila, e noho 
me ia ia hooilo a pan, i hele i ke knl& ao pili 
olelo. Malaila ko Opnkahaia wahi i ao ai i 
\a, pili olelo Beritania, i ka hoikehonna, a 
me ka helukakan; a na holo no kona ike ia 
hooilo. A i ka makahiki 1814:, hoi hou oia 
me Mr. Mila, a noho mahiai no. 

A i ka halawai makahiki ana o ka Ahaelele 
Akan o Liiepila, hookomoia o Opukahaia i 

liaiunana no ua Aha la, a na lakou e malama. 
A ua koho ua Aha la i mau komite ekolu, na 
lakou e nana kona ike a naauao, alaila, hoike 
aku i ka halawai makahiki o ka Aha. 

''Mahope mai o ka hlo ana o Heneri na ua 
Aha nei e malama, ua hana no oia e Uke me 
ke kauoha a na komite, pela no hoi i hana 
mau mai ai kona mau makamaka Kristiano 
ma na mea kupono. A manao no hoi oia e 
hana lima i kahi mau' hora o ka la, a me ka 
lele hou aku i wahi hou e noho ai. A ua 
komo loa ae ke akaka lea o kona manao 
Kristiano iloko o ka poe e manao nui ana ia 
ia. Loaa ia ia ka manao ikaika i ka heluhe* 
lu i ka Baibala, he kakaikahi loa kona wa e 
kaawale iki ai mai ka heluhelu ana i ka Bai- 
bala. I kekahi wa, ina e Aoiia mai oia e 
pule, pule no ma na halawai; a hana mau no 
i na hana i haawiia mai ia ia, a no ia mea, ua 
manaoio loa ia oia e ka lehulehu." 

I ke kau o ka makahiki 1814, hele o Hene- 
ri i Torinifoda. A i mai la oia penei: " I ka 
hoomaka ana o ke kau,hoi maila kuu maka- 
maka a'u i aloha loa'i, oia hoi o Mr. Mila, 
mai kona hele ]£aapuni ana e nana i na Eka- 
leaia o kela wahi keia wahi. Ua uwe aloha 

mana. I kekahi wa, ia'u e waele ana i ke 
hulina, ninau mai la o Mr. Mila ia'u, pehea 
kou naau hewa i keia T^a ? Aka nae, hopo- 
hopo wau i ka hai aku i ke ano hou a me ka 
ole. 

Ma ia wa, manao iho la o Mr. Mila e hoi- 
hoi ia'u meBev. Mr. Hareve, (Harvey,) o 
Gosena, (Goshen.) A he mea oluolu loa no 
ia ia'u, a hoi 'aku la wau n^ ia e noho ai, a 
aoia wau i ka holkelPonua a me ka heluka- 
kau; a i kahi hapa o ka manawa, hoao wau i 
ka unuhi i kahi mau pauku o ka £aibala mai 
ka olelo Beritania a iloko o ka olelo Hawaii. 
I kekahi manawa, Ulo au i ka hana i buke ao- 
sepela, i hoakakaolelo, a me ka piliolelo, a me 
ia mea'ku. 

'^Oiai wau ē noho ana maanei me Bev. 
Mr. Hareve, ua loaa nui mai ia'u ka pomai- 
kai maluna o ko'u mau kukuli ana i oi aku i 
ko ka wa mamua'ku nei, he keena maikai e 
hoopaanaau ai ka haawina, a o wau wale no 
i ka hapa nui o ka manawa. f ko'u wa e hoi 
01 nra ko'u wahi moe, kipa nui mai na manao 
maikai. 

" A moakaka loa ia'u na mea a pau ma ka 
noonoo ana. E kono mau ana ka hoomanao 

ana i ka Haku iloko o'n, i kela manawa keia 
manawa. Kuhi wau i ka manaoio hāipule 
he mea paakiki la i ka imi ana i ka wa ma- 
mua, eia ka aole, hookahi wale no mea e pa- 
akiki ai, o ka hewa wale no o ka naau. 

'^Ua loihi kuu imi ana i ka Haku Iesu, 
aole nae i loaa. O ke kumu o ia loaa ole 
ana, aole wau i imi pono. Aka hoi, i keia 
wa, ke manao nei* wau, ua loaa ia'u ma ko'u 
mau kukuli ana. Aole ka Haku iloko o ka 
makani ikaika, aole hoi iloko o ke kamumu, aole 
hn iloko ke ahi^ AKA HOI, aia oia iloko o ke ahe- 
ahe malie.'' 

"I keia wa, manao iho la wau iloko iho o'u, 
e komo iloko o ka ekalesia. Makemake iho 
la au e haalele i na mea a pau no ka hoonani 
ana i ke Akua, a e haawi lilo aku i ko'u naau 
a pau ia ia, nana e hana mai ia'u e like me 
kona makemake. 

** Hoike aku la au i keia mau mea ia BeY. 
Mt. HareYe^ a manao mai la oia, ua oi kuu 
pono e lawe i ka inoa hoahanau. Makemake 
mai la oia ia'u e hele a halawai pu me BeY. 
Mr. Mila, a me na hoalaufiia a'u i ike ai, a ,e 
kukakuka pu me lakou no keia mea; no ka 
mea, ua iini loa wau. Nolaila, hele āku la 



64 EA MOOLELO O 

aa a kamailio pu me kuu makamaka a maku- 
akane aloha, o Mila, no keia manao o'u. A 
ua maikai wale no ia i kona manao. Make- 
make oia e liele mai i kela Sabati aku no ka 
ninaninauia. Noho iho la au ma Gosena a 
kokoke i ke Sabati i hoomaopopoia, alaUa, 
hele aku la au i Torinifoda. A i kuu hele 
ana ma ke alanui, manao iho la wau me he 
mea la e hele ana wau i kuu home, i ka lem- 
salema hou, i ka ipuka pomaikai. Kaue aku 
la au me ka hoomanao i keia mau huaolelo, 
" Owai la ko'u mea ma ka lani ? Aohe hoi 
he mea ma ka honua nei a'u e makemake nei 
mamua ou." (Halelu 73 :25.) 

" XJa hookomoia wau iloko o ka ekalesia o 
£risto ma Torinifoda, i ka la 9 o Apenla, 
M. H. 1815. Eia ke poo o ka olelo a Bey. 
Mr. Mila i hai ai i kela la : ^' A e kai aku no 
au i ka poe makapo ma ke ala a lakou i ike 
ole ai; e alakai no au ia lakou ma na kuamoo 
a lakou i ike ole ai." (Isa. 42 : 16.) 

Mamua iho o ka manawa ī hoomaopopoia 
no ka hookomo ana ia Opukahaia iloko o ka 
e]^alesia, ua nonoi* oia ia Mr. Mila, e ae mai 
ia ia, ina ia he mea kupono i kona manao, e 
hoopuka aku oia i kekahi mau olelo imua o 

ke enaina i kona wa e hookomoia'i iloko o 
ka ekalesia. Ua ae oluolu no o Mr. Mila i 
keia noi, aka, no ka lilo o kona manao ma ka 
mea e i ka manawa o ka hana, poina oia, a 
nolaila, loaa ole ia Heneii kona manawa e 
olelo ai imua o ke anaina. A i ka pau ana o 
ka halawai, hoi aku la o Mr. Mila i kona keena 
palapala, a hele aku la o Heneri me ka naau 
kaumaha, i aku la, ''You no let me speak^ 
sir — ^I sorry." Eia ke ano o ua huaolelo la, 
" Aole oe i waiho mai i kekahi olelo ia'u — 
Kaumaha wau." Minamina iho la o Mr. 
Mila no kona palaka ana. Ninau aku la oia, 
'' Heaha ka olelo au i makemake ai e hoopu- 
ka aku, e Heneri?" Pane mai la oia, "Make- 
inake aur e ninau aku ia lakou, heaha ka la- 
kou mea e kakali nei ? Ke noho nei lakou 
ma ka aina Euanelio — ^ua lohe lakou no ke 
'ola, ua makaukau ke Akua, ua makaukau o 
£risto — ^no ke aha la lakou e huli ole ai a 
hahai mai hoi ia EJristo?" 

ūa lilo o Heneii i lala no ka ekalesia ma 
Torinifoda, aka, ua hoomau no nae i kona 
noho ana me Eey. Mr. HareYe, ma Gosena. 
"Maanei," wahi ana, '^ua noho au hookahi 
makahiki a oi ae, a ua malamaia wau me ka 

ObooU»h. 5 

lokomaikai a me ke aloha nni loa. I keia 
manawa, ua lilo wau malalo o ka Ahahui 
Misionari ma Bosetona, me ka manao e hoo- 
makaukau ia'u i misionari e hele aku i kuu 
lahuikanaka ponoi^ e noho la ma ka aina a 
me ka malu o ka make, aole hoi lakou i ike i 
ke Akua oiaio, a ua naaupo lakou i na mea o 
kela ao aku — aohe a lakou Baibala e heluhe- 
lu ai — aohe o lakou Sabati — a he mea ike ole 
ia e lakou keia mau mea a pau. Ua aloha 
au ia lakou, a ua manao no au e hoolilo i ke 
koena o kuu mau la no ka hana a ko kakou 
Hoola Kamahao, ina e hooloihi ka Mea Mana- 
loa i kuu ola. Iwaena o ka po, ua aloha 
pinepine au i kuii lahui no ka make ana o ko 
lakou mau uhane, a pinepine kuu makemake 
e ku koke aku imua o lakou me ke kakali ole 
aku i ka hoomai^aukau pono ana ; no ka mea, 
ua nui ka iini e ike ia lakou. Ina paha aua- 
nei e hoopakele mai ka Haku ia lakou mai 
ka wela lapalapa mau loa! a e lilo hoi ia i 
Akua no lakou, a o lakou kona poe — ^i loaa 
hoi ia lakou, ^' ka pono e ili mai ana i ka poe 
haipule i ke ao." Me e kuu pomaikai i keia 
manawa, oiai kuu mau makamaka, a me kuu 
ohana a pau malaila e make ana i ka pololi 

a me ka makewai, no ka nele i ka lokomaikai 
o ka Haku, a me ka loaa ole o ka wai no 
loko o ka punawai o ke Ola. Ina hoi e noho 
mai ka Haku Iesu iloko o kuu naau, a e hoo- 
makaiikau mai ia'u e hele aku a e noho iwa- 
ena o lakou a pau ke koena o kuu mau la. 
Aka, aole o ko'u makemake, o kau no, e ka 
Haku, ke hookoia. N^'u' ia e noho pu me 
lakou me he mea la mai kahi e mai, a he 
malihini hele no hoi ma ka honua nei a pau 
ko'u ola ana; a e hoolilo loa ia hoi ma ka 
oihana a ka Mea hoola. Na ka Haku e ko- 
kua mai ia'u e noho me ka makau aku ia ia, 
a e hooko i kona makemake, a e lilo no hoi i 
kauwa nana." 

Pela na wahi manao o Opukahaia i kakau 
iho ai, e pili ana ia ia iho, a i kona manao e 
lilo oia i misionari e hai aku i ka Euanelio a 
ka Haku i ua lahmkanaka naaupo nei o Ha- 
waiL 

MOKUNA V. 

KONA HOOMAKAUKAU ANA NO KA OIHANA 

MISIONARI. 

Ua noho o Opukahaia ma Gosend>, me Ilev. 
Mr. Hareye, mahope aku o ka manawa i ole- 
loia maluna, mai ka malama o Apenla 1815, 
a hiki i ka malam^ o Okatoba oia makahiki 
no. Iloko oia Okatoba, haalele oia ia Gose- 
na, a hele aku la i Kanaana, malaila oia i 
noho ai iwaena o ka ohana o Bev. Mr. Pere- 
netike. Malaila oia i kakau iho ai i keia 
moolelo nona iho a kakou e ike nei. Na ka- 
na kumu Eev. Mr. Perenetike, i paipai i kona 
manao e kakau i ua moolelo nei. Kakau lii- 
lii oia i kela la keia la a paa, a oki no malai- 
la. O ke koena o kona moolelo, na hai ke 
kakau ana. 

Ua nohō oia ma Kanaana, me Eev. Mr. 
Perenetike, mai ka malama o Okatoba 1815, 
a hala ke kau o 1816. la manawa, ua hoo- 
komoia oia iloko o ke Kula Misionari no na 
Aina e, i kukuluia ma ke kulanakauhale i ka- 
paia o " Na Mahinaai Hema," (South Farms.) 

Noho iho la ia malaila, a kokoke i ka pan 

ana o ka makahiki 1816. la manawa, hele 

aku la oia a i Ameheseta, (Amherst,) ma 

Masekuseta, i hoa hele !no Rev. Mr. Peieki- 

na, he elele paipai na ka Ahahni Misionari 

ma Bosetona, e hoomakaukau ana oia e ka- 

ahele ma kela aoao o ka aina, e paipai i ko- 

laila poe e kokua lakou i ke ola o ua Kula 

Misionari nei. A o ka hele pu ana o Opuka- 

haia m^ ia, ua lilo ia i mea e holo pono ai ia 

hana. Mahuahua mai na kokua. Haawi nui 

no ka poe haawi, a o kekahi poe haawi ole 

mamua, ua haawi oluolu lakou i keia hele pu 

ana a Opukahaia. 

Eia ka Mr. Perekina i hai mai ai no kona 

ike ana ia Opukahaia i kela kaahele ana a 

laua. Wahi ana, " Ua aloha nui ia oia e ka 

poe a pau o keia mau wahi i ike ia ia. Ka- 

kaikahi loā na mea a'u i ike ai e like me 

Opukahaia ka minamina nui ana, a me ka 

malama pono ana i ka manawa. O na hora 

e hoomaha ai ka nui o kanaka, he mau hora 

. hana no ia ia. I kona wa mehameha, ua 
• . . . • . 

mau no kona huli ikaika ana i na buke naau- 

ao. A i ka wa e launa ai me kanaka, o ka 

naauao no kana'mea i imi nui ai; a ina i ku 

ole ka lakou kamailio ana i kona manao, 
wehe ae la oia i kana buke Kauoha Hou, a 
heluhelu iho la, a i ole ia, hoi okoa no i kona 
keena e huli ai i na buke. 

" I kekahi ahiahi, ua akoakoa mai kekahi 
mau hoaaloha, a hawanawana mai la oia ia'u, 
'^Minamina i ka manawa, eia kekahi mau 
uhane e haele ana i kela ao, kupono keia 
manawa e paipai aku ia lakou." A mamua 
o ko lakou hoi ana i ko lakou mau wahi,.pai- 
pai no oia i kekahi mau mea elua o laua ma 
na mea o ka uhane. 

'' Eia kēkahi mea i ikeia ; o kona ano haa- 
haa o ka naau. I ko maua kaahele ana ma 
kela kulanakauhale keia kulanakanhale, ma- 
muli no hoi o ka makemake o na kanaka e 
lohe ia ia, ua haawi pinepine au ia ia e olelo 
imua o lakou ma na mea o ka pono. Pili 
pono kana olelo ana; koikoi no hoi, a me ka 
lealea o na pepeiao i ka hoolohe aku. A no- 
laila, nui na olelo mahalo a kanaka i haawi 
mai ai ia, ia ; aole nae i lilo ia mau inea i ku- 
mu e hookiekie ai oia, aka, ua mau no kona 
ano haahaa, a me ka hopohopo ia ia iho. 

^' Eia kekahi mea \ ikeia ai kona ano haa- 
haa. I ko maua kaahele lana,- ua hiki aku 

mana i kekahi kulanakauhale, a i ka pau ana 
o ka halawai misionari malaila, ku mai la ke 
kahu o kiBla Ekalesia, a hoakaka mai i ka ha- 
lawai ma ke ahiahi poeleele o ia la. A ahi- 
ahi ae, kokoke i ka manawa i hoomaopopo- 
ia no ka halawai, iia'ku o Opukahaia e ma- 
naoia'na ia ia kekahi mau olelo o ia halawai. 
Hoole mai la oia me ke ano haalulu. Koi 
hou ia oia e olelo, i mai la oia he wahi pega- 
na naaupo wau, aole i lawa kuu wahi ike e 
ao aku ai i ka poe e noho ana ma ka aina 
Kristiano; a noi mai la oia ia'u e hookuu ae 
ia ia no ka olelo ana. I aku la au ia ia, o 
kuu manao no^ he hana no ia i haawiia mai 
ia ia e hana. Ua kokua lokomaikai mai ko- 
laila poe, ua nui hoi ko lakou makemake e 
lohe i kona leo ma na mea o ka pono. Ua 
holo īpono hoi kana mau olelo ma na wahi e 
ae, a malia paha e hlo kana olelo i mea e 
ola'i kekahi uhane o lakou. Mahope iho, i 
ko makou hele ana i ka halepule, no kuu ike 
ana ua nui kona hopohopo, noi aku la au ia 
Bev. Mr. B-: — e paipai aku ia ia, a hoolana 
i kona manao. Nui na mea i oleloia'ku e 
hoolana'i i kona manao, aka aole i pau iki 
kona ano makau a me ka hopohopo. A hiki 

makou i ka poka o ka halepule, huli hou mai 
la ia ia'u, i mai la, ke noi aku nei au ia oe e 
^ hookuu ia'u no ka olelo ana, aohe a'ii meā e 
olelo aku ai. E aho no nau e hai aku i ka 
olelo, he oi aku ka pono malaila. ī aku la 
au ia ia, aole e hiki, no ka mea, ua paa ka 
manao o ke anaina e lohe ia ia. Aka, oi hiki 
aku no i ka manawa kupono, kaheaia ana 
oia e olelo aku imua o ke anaina. Ku mai 
la no ia a hai i ka olelo me ke kupono no e 
Hke me ka mea mau ia ia. ī ka pau ana o 
ka hal'awai, hoi pu aku la maua, kahe nui ae 
la kona mau waimaka. Maopopo ae la ia'u' 
ke kumu o kona kaumaha. Hoao no hoi au 
e hooluolu i kona manao, aole nae i hiki. A 

ike ae Mr. B hoao iho la oia e hoomaha 

i kona naau, a hiki ole no hoi. Pela no a 
hiki i ka hale kahi e moe ai ia po. AlaHa, 
hai aku la au i ka poe o ka hale, i ke kumu o. 
kona kaumaha. Hoao no hoi makou a pau 
e hoolana hou ia ia; a UuHu loa, puka mai la 
kona leo, *he wahi lawehala pono ole au — me 
he mea la ua lilo i ka make.' Alaila, pau iho 
la kona kaumaha, a kamailio oluolu mai no 
e like me mamua. 
^'0 ka Baibala kona hoa hele mau. He 

mea mau ia ia ka lawe iloko o kona pakeke i 
kekahi KauoLa Hou i haawiia ia isk e kekahi 
makamaka aloha i hele aku nei i na aina Pe- 
gana ma ka oihana misionari. I kekahi ma- 
nawa, ua hele aku o Opukahaia e ike i keka- 
hi o kona l^hui, he umi paha mile ka loihi o 
kahi i hele aku ai. I ka hookomo ana nae i 
kona aahu no ka hele ana, ua poina oia i 
kona Kauoha Hou. A i kona hoi ana mai, i 
mai la oia ia'u, me ka maka oluolu, maluhia 
ole ka hele ana o ka makapo, ke nele kona 
kookoo." 

Pela iho na wahi olelo a Rev. Mr. Pereki- 
na, no kona ike ana ia Opukahaia i kela ka- 
ahele ana a laua. 

Noho aku la o Opukahaia ma Ameheseta 
mahope iho o keia kaahele ana, a hiki i ka 
Aperila o ka makahiki 1817, alaila hoi aku la 
i ke kula misionari ma " Nakihapai-Hema." 
(South Farms.) Malaila oia i noho ai me 
kona mau hoa o ka lahui Hawaii, (o Hopu 
ma, a o HonoHi, George Kaumualii,) a i na 
la mua o Mei. Alaila ua hooneeia aku ke 
kula*i ke kulanahauhale o Konewale, (Corn- 
wall.) 

ī keia manawa, ua paa loa kona manao e 

hoomakaukau koke oia me kona ikaika a pau 
no ka hai ana i ka Euanelio. iMo nui kona 
manao ma ka oihana haiolelo, a ua hoopuka 
pinepine hoi i kona mau manao no ka hoopo- 
nopono ana i na kumumanao o na haiao, a 
me ke ano o ka hai ana i ka olelo. 

Eia kekahi o kona mau manao no kekahi 
hemahema o kekahi poe i ko lakou hai ana i 
ka olelo. Hoahewa oia i ka hana a kekahi 
poe haiolelo e hai ana ma na huaolelo naau- 
ao a hohonuloa, a pohihihi hoi i ka nui o ka 
poe e lohe ana. Wahi ana, he nui wale na 
ano o ka poe lohe. He poe naaupo ka nui, 
hapa wale no ka poe i maa i na huaolelo ano 
e o ka naauao hohonu. Nolaila, ina e hai 
ana na haiolelo imua o kanaka o kela ano o 
keia ano, pono e hai lakou ma na hua i mao- 
popo like ia lakou a pau. E koho lakou i na 
olelo maopopo lea. Ina aole pela, wahi ana, 
alaila ua Uke ka lakou hana me he haiolelo 
la ma ka olelo e. E maopopo na huaolelo a 
pau, wahi ana, no ka mea, aole hiki i na ka- 
na;ka ke lawe i na buke kuhikuhi huaolelo, 
(dictionary,) i ka halawai. 

Noho aku la o Opukahaia ma ke Kula Mi- 
sionari ma Konewale, a pau kela makahiki 

1817, a ī ka hoomaka ana o ka makahīki 

1818, loaa ia ia ke ano omaimai loa e pono 
ole ai kona imi ana ma na buke o ka naauao. 
Kiiia ke kahuna lapaau, a nanaia ke ano o 
kona mai. īkeie he wela kona mai; he wela 
ano paakiki loa no, (typhus fever,) a hooma- 
kaia ka hanai ana i ka laau kupono no kela 
mai. I ka lua hoi o ka hebedoma o ka lapa- 
auia ana, ua oluolu no kona mai, a ua lana 
loa ko lakou manao e ola loa ana. Aka, ma- 
hope iho, ua maopopo ka emi mau ana o 
kona ikaika, a me ka hemo ole aku o kona 
mai; no ka mea, ua puni loa kona kino i ua 
mai nei, a ua hoopaa loa aku hoi ka mai ma 
na kumu o kona ola. Hana aku no ke kahu- 
na lapaau me kona akamai a pau loa, me ke 
kuka pu no hoi me na kahuna lapaau e ae. 
Kiai mau mai no hoi na makamaka aloha, 
me ka malama pono loa i ka mea mai, aka, 
hiki'ole ia lakou, nolaila, make aku la o Opu- 
kahaia ma ka po o ka la 17 o Feberuari 1818. 
Kuuia kona uhane lanakila, a loaa ia ia ka 
iini nui o kona naau, e hoi koke aku oia i ka 
Hale o kona Makua ma ka Lani. 

I kōna wa e waiho ana i ka mai, ma ka 
hale no ia o Bev. Timoteo Pohaku, (Timothy 

Stone,) ke Kahu Ekalesia o ka Ekalesia He- 
ma, o Konewale. Nui ka aie o Opukahaia a 
me kona mau hoa o ke kula i kela ohana, no 
ko lakou lokomaikai, i ko lakou ao haipule 
ana, a me ko lakou alakai maikai ana ma ka 
pono. He poe makamaka aloha loa lakou, a 
malama loa hoi i kela Kula Misionari. 

ī kona waiho liuliu ana i keia mai hope, ua 
hoomaopopo lea ia ke ano haipule io o Opu- 
kahaia. O kona ahonui, manaolana, a me ka 
ae oluolu aku i ka manao o ke Akua ; o kona 
alpha i na makamaka no,ko lakou mau loko- 
maikai, a me kona manao aloha i kanaka a 
pau, oia na mea i ikeia, a i olelo pinepine ia e 
ka poe i launa me ia iloko oia wa. ī iho la 
ke kahuna lapaau, " akahi no ia a ike i ka 
mea i loaa i keia mai wela a loihi hoi, i ike 
ole ia kekahi ano paupauaho o ka manao, a 
huhu wale paha i kekahi manawa.'' 

Olelo iho la o Pohaku wahine, (Mrs. St6ne,) 
ka mea i malama ia ia me he makuahine po- 
noi la, mai ka hoomaka ana o kona niai, a 
hiki i kona make ana, olelo iho la ia, ^'o ke- 
kahi no ia o na wa pomaikai loa, a me ka 
waiwai loa o ko'u ola ana. O ko'u luhi ana, 
a me ka malama ana ia ia i ke ao a me ka 

po, ua ukuia^ mai, a oi loa aku, ma ko'u ike 
ana i kona ano m'aikai, a me ka lohe ana no 
lioi i kona kamailio haipule." 

Na ua wahi makuahine aloha j]iei 4io i ka- 
kau iho a paa ma ka pepa kekahi mau olelo 
a Opukahaia iloko o na la hope o kona mai 
ana. 

ī kekahi kakahiaka, he po pilikia loa hoi 
ka i hala aku, komo mai la o Kaumualii ke- 
kahi o kona mau hoa o ka lahui Hawaii e ike 
ia ia. ī aku la nae o Opukahaia, "kokoke 
loa wau 6 make i ka po nei. He mea maikai 
ka loaa a^a i ka mai, ^ān^lwieh, (oia hoi ke- 
kalii inoa haole o Kaumualii.) E make ana 
kakou a pau, a he mea ole kahi e make ai." 
Ninau aku la kekahi ia ia, " Makau anei oe i 
ka make?" Pane mai la oia, "Aole, aole 
no." ī aku la kekahi makamaka ia ia^ "kau- 
maha wau nou, i kou mai ikaika loa." Pane 
mai la no oia, " E hana no ke Akua e like 
me kona makemake." 

Pinepine ko Mrs. Stone ninau ana ia ia 
ina ua makaukau paha ia e lohe i kekahi mau 
pauku o ka Baibala. •Ae mai la kela, " Ae, 
maikai." A pau ka heluhelu ana, haliu kona 
mau maka i luna, e pule ana paha iloko o 

kona naau. I kekahi manawa, hala iki keka- 
hi manawa pUikia loa, poha mai la kona leo, 
" Ina e paulele aku kakou i ke Akua^ aohe 
mea e mak^^u ai." He niea pinepine no ia ia, 
ka wa maha iki o ka eha, e noi aku e pule 
kekahi o lakou nona. I kekahi mau mana- 
wa, ua hoi koke mai no kona eha, a hiki ole. 
O kana mea i kahea pinepine ai e pule, oia 
no o Hopu. Pinepine ko laua pule pu ana — 
he hana no hoi i maa ia laua i na makahiki 
mamua aku. I ka nana aku, ua hui pu laua 
iloko o ke aloha hookahi e like me Davida 
laua hoi o lonaiana. Ina e pule pu laua, ā 
pau ka pule ana, o ka oluolu no ia, a me ka 
hauoli o Heneri. I kekahi manawa, wahi a 
Mrs. Stone, maule iho la o Opukahaia, a kii 
aku la au i wai ma kekahi keena ae, a i ko'u 
hoi ana mai, loaa laua ia'u e Uwe pu ana, no 
ko laua manao ua hiki mai ka manawa o ko 
laua kaawale ana. 

MOKUNA VI. 

NA LA HOPE O KONA OLA ANA, A ME KONA 

MAKE ANA. 

NiNAU ae la oia i kekahi manawa no ke 
kahona lapaan, no ka mea, ua nui kona aloha 
i ua kahnna nei. ī aku la hoi o Mrs. Stone 
ia ia, " e Heneri, ke paulele nei anei oe i kou 
kahuna lapaau?" A pane mai la hoi oia, 
" He mea ike ole ia ia oe, kuu paulele nui 
ana i ke Kahuna Lapaau nui o ka uhane." 
Ninau no hoi oia, " Pehea, ke olelo nei anei 
ke kahuna lapaau e ola ana ko'u mai ?" Hai- 
ia aku la-no hoi ia ia, "Ua kanalua kona ma- 
nao." Alaila, i iho la o Opukahaia, "E hana 
ana no ke Akua i ka mea pono; a na k& 
Akua no hoi e malama mai ia'u." ī kekahi 
kakahiaka, i aku la oia ia Mrs. Stone, " He 
kakahiaka oluolu maikai keia." ī aku la hoi 
oia nei ia ia, "Ua olioli paha oe e ike i ka 
malamalama o keia kakahiaka, oiai ua hala 
aku la ka po pouli me ka ehaeha nui ?" Pane 
mai la o Opiikahaia, " He wahi malamalama 

no hoi iwaena o ka po ; he wahi malamalama 
o ke Akua." 

Hala aku la kekahi mau hora elua i nui 
loa ai ka piUkia, a me ke aumeume ana o ka 
eha, a maha iki ae la oia, olioU loa oia la i 
ka nana aku, huli ae la kona mau maka e 
nana aku iwaho o ka pukaaniani; ikea aku 
la kona mau maka, me he mea la e haka po- 
no ana i kekahi mea maikai ano e. Ninauia 
aku la, " Heaha kau e hoomanao nei, e He- 
neri?" I mai la oia, "Aole e hiki ia'u ke 
kuupau loa aku ma ka olelo. E hoomanao 
ana wau no Iesu Eaisto." 

Hiamoe ae la oia«a liuliu, ala mai ana, pule 
ikaika loa oia penei, "E ka Haku, e lokomai- 
kai aloha mai oe i kuu uhane; ua ike no oe 
i ko'u mau. hewa huna a pau; e hoola mai 
ia'u no ke aloha o Iesu Kristo ko kakou 
Haku, a me ka Hoola. Amene." 

Ua malama loa kekahi o kona mau hoa 
ia ia, (oia hoi o Wiliama Kenui,) i kona wa 
mai. I aku la oia ia Kenui, "In^ e komo 
ole ka ai, aole au e ola." Alaila, ninau aku 
la, "XJa paina anei oe i keia kakahiaka, e Wi- 
liama ? Pono e hauoK nui oe i ka mau ana 
o kou ikaika e pono ai ke komo ana o ka ai." 

Mahope iho, liapai ae la oia i kona mau lima 
iluna, i iho la, " Nui loa ko'u iini e ike hou ia 
Hawaii! Aka, ke manao nei nae wau, aole 
loa wau e ike aku; e hana ana ke Akua i ka 
pololei, ua ike no oia i ka mea pono," a hu 
ae la na wai halana o kona uwe ana. " E 
Wiliama," wahi ana, " ina e hoi ola aku oe, e 
hai aku oe i ko'u makuakane hoahanau," (oia 
hoi ka hoahanau o kona makuakane ponoi, 
ka mea nana i malama ia ia i kona wa kama- 
lii ma Napoopoo.) 

I aku la oia i kekahi makamaka aloha, 
"Lilo ka nui o ka manawa i ka hoomanao 
ana i ka nui o ko ke Akua lokomaikai mai 
ia'u, a me kona aloha." lia ae la no hoi no 
kona mau hoa Hawaii, i ko^lakou aloha no- 
na. Pane mai la oia, "TJa lokomaikai loa 
mai lakou a pau ; nui loa no ko lakou hana 
aloha mai ia'u; aka, e pono ia lakou e imi i 
ka pomaikai no lakou iho no hoi." 

Ua nui kona aloha i na makamaka a pau, 
aka, ua oi aku i kona mau hoa Hawaii. Ake 
no oia e noho mau mai kekahi o lakou me ia, 
a ina paha ua nalowale aku lakou i kona 
maka i kekahi manawa, kahea ikaika oia ia 
lakou, aole hoi oluolu iki o kona manao, aia 

Ohooklah. 6 

no a haiia mai, na hele «iki lakou e paina 
paha, a e hoomaha paha. 

I aku la ia i kekahi o lakon, " W ^ (Ke- 

nui paha?) Aloha no wau ia oe no kau maxL 
hana lokomaikai mai ia'u; ua nui loa np kau 
i hana mai ai; aka, aole i nui ka hana i koe; 
aole au e ola." A i kekahi ae, " E kuu hoa 

aloha, G , (KaumuaUi paha ?) Ua nui kou 

lokomaikai ia'u. Hoomanao pinepine au ia 
oe. Aloha no wau ia oe, aka, o ka make no 
koe ia'u;.a pela no hoi au ia oe. E hooma- 

n*ao i ke Akua, e G , mai palaka." A i 

kekahi ae; "E noho mai ana oe i hope nei; 
malia paha e hele e aku au i keia awakea. 
Nani ka nui o ko ke ,Akua lokomaikai ia 
kaua." 

I ka la mamua iho o kona la i make ai, ua 
hala aku ka po me ka nui loa o ka pilikia, a 
me ke ano olalau o ka noonoo, aka, i ke ka- 
kahiaka ana ae, ua hoi mai kona ike,. me ka 
hoomaopopo ana o kona noonoo; a nonoi ae 
la oia, e kaheaia kona mau hoa Hawaii. A 
komo mai la lakou, ninau aku la oia no keka- 
hi o lakou i hiki ole mai, a i lana ole ai no 
hoi kona manao nona. I iho la oia, " Aole 
au i ike nui aku ia ia: aole paha wau e ike 

ana ia ia ; mak'emake nae wau e kamailio aku 
ia ia,- Nononoho mai la ua mau hoa nei a 
puni kona moe, a olelo aku ia ia lakou ma ka 
olelo Hawaii, me ka iini nui o kona naau, a 
me ka hoomanawanui ana i kona nawaliwali. 
Ua kakauia ka nui oia mau olelo e kekahi o 
lakou mahope mai, e like n^ na hua i paana- 
au ia ia o kona lohe ana. Penei no ua mau 
hua la, "E kuu mau hoa aloha o ka lahui 
hookahi, he wahi olelo ka'u no oukou a pau; 
ua lokomaikai mai oukou ia'u, a ua nui ko'u 
aie ia oukou malaila ; aloha nui au ia oukou. 
Ano hoi, e kuu mau hoa aloha, ke nonoi nei 
au ia oukou, e hoomanao oukou, he pokole 
wale no ka manawa i koe, a halawai mai ou- 
kou ma keia ala a'u e hele nei. O ka mea i 
oi aku mamua o na mea e ae a pau -loa, o ko 
oukou hoolaulea ana i ke Akua. E imi ou- 
kou a loaa o Kristo i makamaka no oukou. 
Eia oukou ma ka aina malihini nei, aohe ma- 
kuakane, aohe maknahine nana e malama 
mai i ka wa mai. Aka, e malama mai no ke 
Akua ke paulele aku oukou ia ia. TJa paa 
loa ko'u manaoio i ke Akua; ua makaukau 
wau e make ke kahea mai ka leo o ko'u Ho- 
ola. He oluolu no e hele aku, ke manao mai 

ke Akua e lawe ia'u. Aka, aole au e oluolu 
i ka haalele ana ia oukou, ke ole ko'u kahea 
mau ana i ka lokomaikai o ke Akua, e hoo- 
maemae i ko oukou mau uliane, a e hooma- 
kaukau ia oukou no ka Lani. Aia a halawai 
pu kakou malaila, aole e kaawale hou. E 
hoomanao, e ko'u/nau hoa aloha, he poe nele 
oukou, ma ka lokomaikai o ke Akua i loaa ai 
ia oukou na lole aahu kupono, a i malama 
maikai ia mai ko oukou ola. Pono hoi e 
aloha aku oukou i ke Akua'; makemake au e 
hoolaulea aku oukou i k^ Akua. Aole anei 
oukou i ike i ka nui o ko ke Akua lokomai- 
kai ia oukou? Nui loa na pomaikai a ke 
Akua i haawi mai ai ia oukou, a ia'u hoi. E 
hoomanao no oukou, ina aole oukou e aloha 
aku i ke Akua, alaila, e make mau loa ana 
oukou. Ua haawi ke Akua i kana keiki e 
make no oukou; nui loa ko'u iini ia oukou, i 
aloha aku oukou i ke Akua. Mamuli paha e 
kamailio hou au ia ouko^i, ua pau kohi ikai- 
ka, a hiki ole ia'u ke olelo hou i keia mana- 
wa; aole nae i pau kuu olelo." 

He wahi hapa wale no paha keia o kela 
olelo ana a Opukahaia. Aole paha i pau loa 
i ka paanaauia. Aka, ua mana no kana ole- 

lo ana. Me ka nawaliwali loa o ke kino^ a 
me ka paupauaho kona ekemu ana. Aka, 
ma ka lohe ana i kona leo^ hu no ke aloha. 
Noho mai la kona mau hoa, a me kekahi poe 
makamaka o kela aina, a hoolohe no i kana 
olelo ana, a oki loa oia no ka paupauaho loa» 
a uwe nui loa lakou a pau. 

Aneane elua hora mahope iho, loaa o Opu- 
kahaia i ka maha iki, a komo mai la o George 
Kaumuahi, kekahi o kona mau hoa, (aole nae 
ia i hiki mai me na hoa e ae i kela olelo ana 
a Opukahaia i haiia'e maluna,) i aku la o 
Opukahaia ia ia, "E George, e noho iho. XJa 
kamailio iho nei au me na hoa o kaua. Ua 
nui loa ko lakou lokomaikai ia'u. Aole e 
hiki ia'u* ke uku aku ia lakou, aka, aia no i 
ka Haku Iesu ka hoolawa ana a koe aku; 
aole o ke kala, aole o ka waina, aka, nana no 
e uku aku ia lakou. O oe, e Keoki, he keiki 
ilihune oe, e like me a'u nei. Aohe ou ma- 
kuakane a makuahine maanei. Ua hoolako 
mai ke Akua ia kaua i na makamaka aloha, 
a e pono oe ke aloha aku ia ia, a e hookauwa 
aku nana ; a, aia a hele aku kakou mai keia 
ao aku, e hiki ia kakou ke hoonani aku i ke 
Akua, a mau loa aku. E.make-'ana kakou a 

pau. Aole e hiki ia Eauka C , (Oallioun,) 

ke hoopakele ae ia kakou ke loaa ka mai e 
make .ai. He mau lawehala kaua. Ka ka 
Haku īesu e aloha mai i ka kaua mau wahi 
uhane. E hoomaha wau." 

Komo mai la hoi kekahi keiki a Rev. Mr. 
Stone e ike ia ia, nana iki no, a huli aku la e 
hoi, kahea .aku la o Opukahaia ia ia, " AKa ! 
Alia ! He wahi olelo ka'u ia oe. TJa Ulo oe 
i keiki mahuahua ma ke kino, a ua nui loa 
kou hele ana i ke kula. E hoomanao hoi oe, 
aia kou manawa hoike i ka la hookolokolo 
nui mahope, e maopopo ai kou holo ana 
imua." 

ī aku la oia i kekahi makamaka, ^' Ke mau 
nei no ko'u manaoio." A i kekahi ae, " A- 
hea paha e laweia aku ai au?" īia mai, 
" ua kokoke ka manawa." Ninauia aku oia, 
" īna ua waihoia mai ia oe ke koho ana, pe- 
hea, e koho paha oe i ke ola? ī ka make 
paha ?" Pane mai la oia, " Aole akaka. Ma- 
kemake no au e ola, i loaa na hana o ka 
pono. ī ole ia, aohe no o'u makemake e ola 
hou aku no ka minute hookahi." 

ī kekahi makamaka e ae, olel^ aku la ia, 
" He mea ole ke ola ia'u, ke loaa ia'u ka lau- 



HENEKI OPUKAHAIA. 87 

na ana me ke Akua, a ine ka liele ana aku e 
noho pu me Kristo." 

Nana ae la oia i kona mau wawae, e lipo- 
maka ana malaila ka maeele o ka make, a 
kahea iho la ia, " E ka make !". 

Haawi aku la ke Kauka i kekahi laau inu 
ana i hoopailua ai, a i mai la hoi oia, " Alia, 
alia, apopo." Mahope iho nae, ae aku la me 
ka olelo iho, " Malia paha, aole he la apopo 
koe." ī ke ahiahi mamua iho o kona make 
ana, komo mai ia o Bey. Mr. Mil^e ike ia ia. 
Nana pono aku la o Opukahaia ia ia, a i aku 
la, "E pule paha oe, mamua o kou hele ana?" 
Pule iho la o Mr. Mila, a hoolohe pono o 
Opukahaia, a pau ka pule ana, haawi aku i 
kona aloha me ka leo oluolu loa, a me ka 
maka hauoli ano e. 

A maopopo ua aneane mai ka make a ko- 
. koke loa, ninau aku la o Mrs. Stone, (Pohaku 
wahine,) "Heneri, ke manao nei oe, o kou 
make keia?" Pane mai la oia, "Ae;" alaila, 
i hou iho la, "Aloha au ia oe no kou loko- 
maikai." ī hou aku la keia, " Makemake no 
wau e halawai pu kaua ma kela ao." Pane 
mai la oia, " Ke lana nei ko'u manao no kela 
halawai ana." Lalau hoi i kona lima, a ha- 

awi aku i kona aloha. Pela no hoi i kekahi 
makamaka e ae. 

Lulu lima oia me kona mau hoa Haw^aii, 
me ka olelo pakahi aku no ia lakou, ^^ Aloha 
oe." 

He mau minute wale no mamua o kona 
make ana, ninau aku la ke Kauka ia ia, " Pe- 
hea oe i keia manawa, Heneri ?" Pane mai 
la oia, " Oluolu loa, aohe mai, aohe eha, me 
he mea la ua ola." Lanakila loa ka maluhia 
maikai o kbna helehelena. Ano maikai iki 
mai la, a waiho malie me ka oluolu ia mau 
minuie. A no ka manao ole o ka poe kiai i 
ke kokoke loa mai o kona make, ua iioho aku 
ka nui o lakou e hoopumehana ia lakou iho 
ma kapuahi, (no ka mea, o ka manawa anu 
loa ia o kela aina.) Koe nae kekahi o kona 
mau hoa, e ku ana ma ka aoao o kona wahi 
moe. Kahea mai ana oia la, "Ua hala o 
Opukahaia." Akoakoa koke lakou a puni ka 
moe. Ua hala io no kona uhane. O kona 
kino kupapau wale no koe. Pela ka make 
ana.o Opukahaia, i ka po o ka la 17 o Febe- 
ruari 1818. 

Aka, he haawina nui i aoia mai ia kakou 
iloko o keia moolelo o kona ola ana, a me 



HENEBI OPUKAHAIA. 89 

• 

kona make ana. Nolaīla, he mea pono ia 
kakou e ku a nana, i ike i na loina o keia 
haawina. 

E oluolu mua nae paha na mea heluhelu, 
ke'haiia ke ano o kona helehelena, me kona 
kino kanaka e like me ka mea i hoike ia mai 
e na i^akamaka ma Ameiika, ka poe i ike 
ia ia. 

^' O kona nui kino, maluna ae no ia o ka 
hapa nui o kanaka. Aneane eono kapuai o 
kona kiekie, a ua kulike no hoi ka nui pui- 
pui o kona kino a me kona mau lala. O 
kona helehelena, ua ano o-o. Ku pololei 
loa oia, me ka hanohano oluolu maikai o 
ka hele ana. O kona maka, oiai he kau- 
maha i kino hou, ua hele a maikai, mala- 
malama, eleu. I ka nana aku i kona mau 
maka, ua ike ia he ikaika kona noonoo. Aa 
ke alohilohi o kona mau onohi maka. Lipi- 
lipi kona ihu, a oioi kona auwae. O kona 
» ili, he ili ohelohelo, a o kona lauoho, he elee- 
le kalole. 

" O kona ano he oluolu, aloha, akahai, aole 
i wikiwiki i ka huhu, aole no hoi i ikeia ke 
ano hoomauhala iloko ona. 

^^Nui kona aloha i kona mau hoalauna. 

aole no hoi oia i hoopoina i ko lakon loko- 
maikai ana mai ia ia. 

*' Ma kona noonoo, na oi aku kona noiau i 
ko ka niii o kanaka ui. Pakela aku kona 
noonoo. He naau ike no hoi kona, a me ka 
huli ikaika i na mea no a pau i loaa* hou māi 
ia ia, a i waihoia mai imua ona e hoomaopo- 
po ai. Nolaila, kupono, a koikoi hoi kona 
mau manao ke hoopukaia, a ua lilo oia i ala- 
kai, a i poo no kona mau hoa. Ina oia e 
hooholo i kekahi.mea iwaena o lakou, o ke 
oki no ia ; ua holo." 

E hookomoia maanei kekahi mau leta a 
Opukahaia i kakau ai, i ike hou ai kakou i 
kona makaukau ma ka naauao, a me kona 
ano haipule. 

XJa nui no na palapala ana i kakau ai i ke- 
la makamaka keia makamaka ma kela aina. 
Hookahi nae ano nui i ikeia maloko o kana 
mau palapala a pau, oia no hoi ke kamailio • 
ana, a me ka paipai ikaika ana ma na mea e 
pHi ana i ke ola o na uhane o kanaka. Me 
he mea la, aole hiki ia ia ka uumi ana iho i 
kona aloha i ke Akua, a me kona menemene 
i na uhane o kanaka. Aole nae e hiki ia ka- 

kou maanei ke lawe mai i ka hapanui o ua 
mau palapala la. E ike nae kakou i kekahi 
mau huna olelo noloko ae olaila. 

Palapala aku la oia i kekahi haumana o 
ke Kulanui, (College,) ma Nu Havene, pe- 
nei: ^ 

'^E kuu makamaka, o ke aha ko kakou 
rula.? Aole anei ia o ka olelo a ke Akua, i 
ikeia iloko o na buke o ke Kauoha Kahiko, 
a me ke Kauoha Hou? Pela io no. Aka, 
ua inakemake ole kakou e hookaawale aku i 
na hewa, no ka mea, ua oi aku ko lakou ono 
mamua o ko ka lōkomaikai o ke Akua. 

'^ E ka makamaka aloha, e hoomau kakou 
ma ka manaolana o ka nani o ko kakou Ho- 
ola, me ka naau oiaio, e hoomaopopo lea ana 
i ka manaoio. E pule hooki ole oe no ka 
mea makua ole, e like me a*u nei. Nani no 
hoi keia hana kupaianaha, i lawe mai ai ka 
lima mana o ke Akua ia'u, mai loko mai o 
kela pouli pegana, kahi i hiki ole aku ai o ka 
malamalama o ka oiaio o ka Haku. A ma- 
anei hoi, ua loaa ia'u ka inoa o ka Haku, o 
Iesu, iloko o ka Olelo Hemolele, a ua helu- 
helu hoi au, ua hookaheia kona koko no na 
laea he nui; a ke hoomanao nei au i kana 

maii olelo ponoi ana i olelo ai, " E kuu Ma- 
kua, e kala aku ia lakon, no ka mea, aole 
'lakou i ike i ka lakou e hana nei." 

Ma kekahi palapala e ae, i kekahi o kona 
mau hoa Hawaii e noho ana ma Bosetona, a 
penei kekahi mau olelo : , 

'^ Ke manao nei au me ke kanalua ole, ua 
ike no paha oe i kekahi poe ma keia aina, ua 
hiki aku ko lakou mau makahiki i ka umi, a 
i ka iwakalua, a i ke kanakolu, kanaha, ka* 
nalima, a kanaono paha na makahiki, me ko 
lakou hoomanao* ole i ka pono mai kekahi 
makahiki ae a i kekahi; aka, me ka hooma-^ 
huahua mai i ko lakou mau hana hewa i na 
la a pau o ko lakou ola ana. Aole pono 
keia ; no ka mea, ua 6lelo ke Akua, " Aole e 
noho mau loa ana kuu Uhane me kanaka." 
Aka, eia kā poino, he hoapili aloha loa ka 
hewa na ke kanaka lawehala. Aole oia e 
haalele i kona mau hewa, ina no e ukuia mai 
i na ao-honua he tausani." 

Penei hoi kana palapala ana i kekahi ka- 
naka opiopio : 

" Pono e hoomanao oe, o ka poe aloha io i 
ke Akua, aole e nele ka hauoU o ko lakou 
manao ma na wahi a pau a lakou e noho ai. 

ke lilo nni ko lakou hana i ka hoonani ana, a 
i ke aloha ana aku, a me ka hoolaulea ana ia 
ia ; aka> o ka poe hana ole pela, aole o lakou 
kuleana e manao aku ai i ka oluolu o ko la- 
kou noho ana. Ma na wahi a pau loa a ka- 
kou e noho ai, he nui ka kakou e hana ai no 
ke Akua. O ko kakou hana mua, oia ka 
hooponopono ana i na manao o loko. Pono 
e noonoo nui kakou i ka mea Mana, a He- 
molele hoi, nana»i hana kakou nei; e hoo- 
manao i kona ano hemolele loa, a me kona 
hoopailua loa ana i na hewa a pau loa ; i ka 
lehulehu o na pomaikai ana e haawi mau mai 
nei, oiai he poe kuiyno ole kakou, a me ke 
aloha ole aku no hoi. Pono ia kakou e noo- 
noo nui no ka make, & no ko kakou ku ana 
imua o ka Haku mau loa i ka hookolokolo 
ana. E heluhelu pinepine hoi i ka Baibala, 
a e pule pinepine, i ike kakou i ke ola, a i 
hoomaopopo hoi, a i kokuaia mai hoi kakou 
e hahai pono a\u malaila. He mea nui keia 
e kokua ai ia kakou ma ka malama i ko ka- 
kou mau miEinao me ka hooponopono. A ina 
e malama pono ia na manao o loko, alaila, e 
maikai no na hana o waho. Aka, ina e lilo 
iki na manao i na mea lapuwale, a waiwai 

ole paha, alaila, e hoonaukiuki auanei kakon 
i ke Akua, a e haule aku auanei iloko o na 
hana hewa e poino ai ko kakou mau uhane 
iho. Aole hoi oia wale no, aka, e lilo keia 
hana hewa a kakou i mea alakai aku i na 
uhane e ae ma na hana hewa, a o lakou ae 
la ia lakou aku, a pela aku a nui loa. • Aole 
e heluia kanui o na hua o ka hewa hookahi 
a ke kanaka e hana'i." 

Ma keia mau olelo, ua ike. kakou i ke aiio 
nui o ko Opukahaia paipai pinepine ana i 
kanaka ma kana mau palapala. 

Oia ka pau ana o ka moolelo; he wahi mau 
manao hope wale no i l^. 

MOKUNA VII. 



HE MAU MANAO HOPE. 



TJa ike iho nei kakou i ka moolelo no na 
wahi keiki Hawaii nei, mai kona wa i hanau 
ai iloko o ka pouli o ka wa kahiko, a i kona 

make ana ma ka aina malamalama. O ka 

• ■» 

hua makamua ia no' Kristo mai loko a.e o 
keia lahui Hawaii. A he mau haawina nui 
ka kakou e hoomaopopo ai jna keia moolelo. 
Eia paha ka mua. 

Ua hooiaio kela olelo ma ka Baibala ma 
Homa 9 : 18, " Nolaila lioi, ua aloha mai oia i 
kana mea i manao ai, a ua hoopaakiki hoi 
oia i kana mea i manao ai." 

I ka nana wale aku, he mea kupaianaha 
keia i ko kakou wahi ike kuhihewa, moowini, 
o ke ao nei. Eia ua wahi lahui holookoa o 
Hawaii nei, mai a Kahiko laua o Kupulana- 
kehau, na kupuna mua loa mai, a i ke au ia 
Kamehameha I., ua waiho mai ke Akua ia 
lakou a pau, i ka pouli a me ka hoopaakiki 
ana o ka naau ma ka hoomanakii, iwae^ia o 

ia mau ma^ahiki he mau haneri paha, he 
mau tausani paha. Hala wale aku i ka make 
na ohana Alii he nui loa, a me na hanauna 
makaainana he nui walej me ko lakou lohe 
ole, a ike ole no hoi i ka inoa nui o Iesu 
Kristo ko kakou Haku, a o ko kakou Hoola. 
. Eia wale mai no i na la mahope mai, ko ke 
Akua wae ana i keia wahi keiki hookahi i 
wahi hua mua nona noloko ae o ko Hawaii 
nei lahuikanaka a pau. Wae no hoi i keia a 
me kekahi' hoa ona, a haalele ae i ka lahui 
okoa no kekahi mau makahiki hou aku. Ko 
ke aha la keia ?. ūo ke aha la. Aole paha 
kakou i ike i ka ke Akua mau kumu hana i 
huna ia iloko o kona manao ; aka, eia ka mea 
i maopopo ia kakou; ua ike ka Mea Hemo- 
lele loa i ka pono o kana hana ana iwaena o 
na mea a kona lima i hana ai, a o ka mea i 
pono iu ia, u» pono iho la. Aohe a kakou * 
wahi mea iki e hoohalahala ai, a e ohumu 
aku ai ia ia no kona koho ana i kekahi poe 
no ke ola, a me kona waiho ana ae i kekahi 
poe no ka make mau. " E pono anei i ka 
mea i hanaia ke olelo ^ku i ka mea i hana ; 
no ke aha la oe i hana mai ai ia*u pela?" 
£om. 9 : 20. Ina ua manao ke Akua e hoola 

mai i kekahi, na kona lokomaikai wale mai 
no ia, aTna hoi ua manao oia e waiho i ke- 
kahi no ka make mau, na kona mana Hemo- 
lele no ia i mea e hoonani aku ai kakou i ko- 
na inoa, a e makau aku ai hoi i kona Kana- 
wai. 

Eia hou keia. Ke ike nēi kakou ma keia 
moolelo, aole e hoopaaia ko ke Akua loko- 
maikai. Aole ma o kekahi lahui kanaka wa- 
le no, a o kekahi inoa hoomana paha o keia 
ao, a me na moo kahuna, a moo Ekalesia 
paha a kanaka e helu wale nei, aole ma o 
keia mau mea ko ke Akua haawi ana mai i 
ke ola no na uhane o kanaka, aka, ma o kona 
Uhane Hemolele no, nana e alakai, a e hoo- 
huli ae, a e hoomalamalam^, a e hooomaemae 
i ka uhane hele hewa o ke kanaka. No ka 
mea, ua ike kakou i ka wa o Opukahaia i 
loaa ai i ka manao e holo aku i kela aina, 
aole i hiki mai ka inoa hoomana o na aina 
Kristiano ma Hawaii nei, aole hoi i loheia 
maanei ka hoopaapaa ana, a me ke kaena 
ana o kekahi poe no ko lakou mau mooka- 
huna mai a Kristo mai, a mai na luna olelo 
mai paha. Ua maopopo no hoi, aole ma ka 
inoa hoomana kahiko o Hawaii nei i loaa'i ia 

OlwokUh. 7 

Opiikaīiaia kona paulele ana i ka inoa o Kri- 
sto. Aka, aole paha e kanalua ana*kekahi o 
kakou, ua lawe no ke Akua ia ia, me kona 
ike ole i keia mau mea, a ua alakai aku ia ia 
iloko o ka malamalama o kona aupuni ma ka 
lani. 

Eia hou nae keia. Oiai he oiaio no, he 
mea hiki no i ke Akua e hoola ae i kana mea 
i manao ai, ina no he kanaka pegana paha, a 
he kanaka no ka lahui malamalama paha, 
aka hoi, ua koho no oia i hookahi alanui man 
e ola ai na uhane o kanaka, oia ka lohe ana 
i kona Euanelio i hai oiaio ia, E like me 
ka olelo o ka Baibala ma Koma 10:11-15. 
No ka mea, ua ike kakou i ko ke Akua koho 
-a.na ia Opukahaia, ua alakai aku oia ia ia a i 
kahi ona i lohe ai i ka Euanelio o Kristo i 
haiia e na kauwa o ka Haku. A i kona lohe 
ana, ua manaoio oia, a ua loaa ia ia ke ola 
mau loa. Ma ka lohe ana, ka manaoio, ke 
hoolilo ka Uhane Hemolele i ka olelo i mea 
mana Uoko o ka naau o ke kanaka. 

EiA. Hou KELi. — ^E hoomaopopo kakou i ka 
lokomaikai aloha o ke Akua i kona hoopake- 
le pinepine ana i ke ola o Opukahaia. ī ko- 
na wa kamalii, mai make oia iwaena o ke 

kaua. Make no hoi na makua, holo oīa nei, 
e waha ana i kona wahi'^aikaina uuku ma 
kona kua. Alualuia laua, houia kahi kaika- 
ina uuku a make i ka pahoa. Malama ola ia 
nae o Opukahaia. Ka inoa hoi e make pu 
lakou a pau i ka luku kaua, eia ka, aole! 
Oia nei hookahi ka i waeia no ke ola. Ua 
ike no ke Akua i kana hana iho^ ana i manao 
ai no ua wahi keiki nei, a nolaila hoopaa iho 
la oia i na lima puni koko, i ole e lawe lakou 
i kona ola. 

Pela hou no mahope iho, i ka lilo hou ana 
i ke pio, a ua hoomaopopoia oia nei no ka 
make. Lohe e nae oiā nei, o ua o Opuka- 
haia nei, a kokua mai ke Akua i wahi e puka 
aku ai oia mailoko aku o ka hale pio. Holo 
malu aku la oia, a huna ia ia iho ma ka na- 
heleh^e. Aole nae i liuliu oia malaila, a ike 
maka iho la no i ka pepehiia ana o kona ma- 
kuakane. ī kaiia oia la e ka poe pepehi, a 
i ke kae o ka pahku, hooleiia i ka pali a make 
loa. Manao ae la hoi o ua wahi Opukahaia 
nei, ua makehewa kona malama ana i kona 
ola iho, a holo aku la e lele i ua pali nei i moe 
pu no me kahi makuwahine, ikeie e ua poe 
enemi nei,Jiopu ia, a pakele hou kona ola. 

Eia hoa ua pakele ana o ko ia nei ola e ka 
lima o ka poe enelLi. Ka inoa ua holo mua 
ko lakou manao e make pu oia nei me kahi 
makuwahine, eia ka, loli hou ko lakou ma- 
nao, loaa kona ola. Aole anei i maopopo, na 
ke Akua i malama kupaianaha i kona ola ? 
O ke Akua nae ana i ike ole ai ia manawa. 

Pela aku no hoi ko ke Akua malama ana 
ia ia maluna o ka moku, i kona haalele ana i 
ke one hanau, a holo aku ma na kai lipolipo 
o ka moana loa, me kona ike ole i ka aina e 
hiki aku ai. Alakai ponō aku no ke Akua ia 
ia. a hiki i ka aina malamalama, kahi e hala- 
wai pu ai oia ine ka olelo a ke Akua, ka la- 
maku o ko ke ao nei. Malaila i loaa'i ia ia 
na makua a me na makamaka aloha. Malai- 
la hoi i loāa ai ka waiwai oi akii mamua o 
keia mau mea a pau; ka ike i ke Akua oiaio, 
" Ke Akua o Isaaka a me īakoha." Loaa ia 
ia ka Haku Iesu i Hoola nona. A ua hoolilo 
ia ia iho i kauwa na ka Haku, me ka manao 
e hoi mai i kona lahui ponoi, a e hai i ke alo- 
ha lokomaikai o Iesu ia lakou. Make e nae 
oia, aole i hoi mai. No ke aha la keia ? Ka 
inoa'hoi & hoolilo ke Akua ia ia i mea nana 
e lawe mai i ka malamalama o ke ola i Ha- 

waii nei? Ko ke kanaka manao ia. Uā okoa 
nae ko ke Akna. A maanei kakou e hooma- 
opopo ai i keiar mea. 

He manao ntd ko ke Akna no ke ola o 
ka Lahni Hawaii nei, ma kana hana ia Opn- 
kahaia. No ka mea, ua lilo ka make ana o 
Opukahaia, i meia. paipai i ka manao o keka- 
hi poe haipule ma Amerika e hoouna mai i 
ka olelo a ke Akua, i lohe keia lahui, a i loaa 
ia lakou ke ola mau loa ma o īesu ka Haku. 

Oiai e ola ana o Opukahaia, iloko o ka M. 
H. 1816, i kona wa e noho ana ma ke kula 
ma Konewale, ua komo iloko o kekahi mau 
haipule o kela aina ka manāo aloha i ka la- 
hui o keia aina. A ua paipai nui no hoi oia 
ia lakou, me ke kama.ilio pinepine no kona 
lahui e noho naaupo ana, me ka loaa ole i 
keia pomaikai ana i ike ai. la wa, e noho 
haumana ana o Binamu ma kekahi kula-nui, 
(Middlebury College,) a o Kakina hoi, ma 
kekahi kula-nui e ae, (Tale College.) la ma- 
kahiki ko laua puka ana mai ke kula-nui aku, 
a komo pu laua iloko o ke kula ao kahunapule 
ma Anedovera. la manawa hoi i hiki mai ai 
ka leo kahea ia laua, e hele e hai aku i ke 
Ola i ko Hawaii lahuikanaka. No ka mauao 

paa nae e nolio ma ke kiila kaliunapule, a 
pau na makihiki ekolu o ua kula nei e puka 
ai, nolaila, aole i ae koke ko laua manao. 
Aka, i ko laua noho ana ina Anedoyera, ia 
mau makahiki, ua loaa ka ike ana ia Opuka- 
haia, a me ka launa iki ana me ia. A malai- 
la, ua holc> maopopo ko laua manao e ae nō 
i keia leo kahea, a e lawe mai i ka lamaku o 
ke ola i Hawaii nei. Me ka manao' nae e 
holo pu mai o Opukahaia ma e kokua i kela 
hana. Aka, make e oia. Aole nae i emi ka 
mahao o ka poe aloha i keia lahui. Ua ike 
kakou i ka make ana o Opukahaia ma ka 
malama o Eeheniaii 1818. Iloko o ka M. H. 
1819, puka ae la o Einamu laua o Kakina 
mai ke kula kahunapule aku, a hoomaopo- 
poia laua i .mau Misionari o ke Ola no ko 
Hawaii nei. īa manawa, ua hu ke aloha o 
ko ke Akua poe ma kela aina, a loaa koke ae 
la na hoa kokua pu ia laua ma keia oihana, 
oia o Wini, o Keiki, (Euggles,) a me kekahi 
mau mea e ae. Huipu lakoiw me ka lakou 
mau wahine, ua umikumamaha ka nui o la- 
kou. Holo pu mai no hoi o Hopu, Kaumua- 
lii, a me Honolii, na hoa o Opukahaia, a i ka 
M. «H. 1820, hiki mai lakou i-Hawaii nei. 

Oia ke kann ana o ka anoanp o ka Pono ma 
Hawaii nei. Mai ia manawa mai a hiki i 
keia la, ua kupu ae kahi anoano a laua, a 
kumu, a lala, a palahalaha ae, a lilo i malu- 
malu no keia lahui a me keia pae aina holo- 
okoa. TJa lilo ia mea uuku i laau nui, (Matt. 
13:31, 32,) a ua noho oluolu mai na manu 
malal» o kona malu; o na manu kamaaina o 
Hawaii nei, a me na manu lele mai o na aina 
Haole he nui a lehulehu. 

E na mokn m^ana, hauoli onkon, 
• Ke olal ke ola! hookani man ae, 

Ua pale ka po, ua puka ke ao. 
*'Ka Mea Kiekie," " Makamua o na.la," 

Mai ka Lani mai nei ka leo kahea, 

Pio mai la kona nani i ka lua kupapau. » 

A o oe la e, e Opukahaia, 
Hauoli auanei, ke ike aku oe, 
O kou aina hanau, ke pua mai nei ; 
Opuu ae la na rose, aala mai hoi, 
Kani loa o Sarona, hiehio moana. 

